ועדת הכספים, כנסת 25, פרוטוקול מספר 228, 2023-10-30 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  הסדרן ביקש שאני אודיע, שחדר המיגון נמצא בקומה הראשונה למטה

משה גפני:  אם יהיה צורך, נדע שזה הממ"ד של הקומה הזאת

משה גפני:  אני מבקש לומר לחברים את מה שיודעים, לפני כמה ימים הייתה פה ישיבה סוערת מאוד

משה גפני:  אני הבאתי את הנושא של מתווה תשלום הפיצויים, כשעדיין לא היה מתווה ממשלתי ממשי, בגלל שרציתי שהעניין יתקדם ולא יישאר בדיוני סרק, אלא שזה יבוא לדיון ממשי

משה גפני:  היו פה צעקות וזעם גדול על הפרטים השונים

משה גפני:  אני שמח שבמהלך הימים האחרונים הגיע מתווה שקיבל את ההסכמה של הארגונים הכלכליים, את נשיאות העסקים על כל גווניהם ואת ההסכמה של ההסתדרות הכללית

משה גפני:       המציאות היא שיש שינויים, אני לא נכנס לפרטים, אבל יש לקרוא את הדף שעליו מדברים

משה גפני:  יש שינויים בכל הנושאים לטובה

משה גפני:  גם חל"ת משופר, המתווה הזה נעשה גם עם חלקים בקואליציה וחלקים באופוזיציה, וכפי שאמרתי, עם הארגונים הכלכליים וההסתדרות, כמה שיותר הסכמות לגבי העניין הזה

משה גפני:  המקרה הזה הוא שונה לחלוטין מהמקרה שעליו דובר בהתחלה

משה גפני:       אני מבקש לומר שהדברים שיהיו צריכים להגיע כחוק

משה גפני:  אחד הדברים שיהיו בחוק הוא הגדלת הטווח מ-7 ק"מ בדרום ל-20 ק"מ

משה גפני:  זאת אומרת שגם נתיבות תהיה בפנים, גם אופקים, אפילו שאצלה יש קצת שוני, יצטרכו לעשות את זה באופן מיוחד

משה גפני:  באופקים היו 48 הרוגים

ולדימיר בליאק: לדעתי 54

משה גפני: אני יודע מאתמול, זה הרבה כך או כך

משה גפני:  יש אחד שנלקח בשבי

משה גפני:  יש עניין מיוחד לעזור לאופקים והיא תיכלל

משה גפני:  לא כל כך דיברו על זה אבל נהריה תהיה בפנים

משה גפני:  הייתה פה דרישה בוועדה להכניס את נהריה לתוך המתווה

משה גפני:  נהריה, רובה נמצאת בתוך הטווח של ה-9 ק"מ, ועד היום היא לא הייתה בתוך העניין הזה, והמציאות היא שהיא תהיה

ינון אזולאי: כולה

משה גפני: כולה תהיה בתוך ה-9 ק"מ

משה גפני:  אחמד טיבי דיבר איתי וזה לא המקרה היחיד

משה גפני:  אני ביקשתי מהיועצת המשפטית לבדוק את העניין הזה ולהוציא מכתב שלי

אחמד טיבי: קיבלתי תשובה, התשובה חיובית

אחמד טיבי:  קיבלתי תשובה ממס רכוש, הם הכניסו

משה גפני: רגע, אני רוצה להבין, קיבלת תשובה חיובית בגלל שאני פניתי או בגלל שאתה פנית?      

אחמד טיבי: בגלל שהיה דיון ואתה פנית למס רכוש שישב שם

משה גפני: נכון

אחמד טיבי: הוא חזר אליי בלילה, אחרי יומיים וביקש כמה נתונים מראש המועצה אדגאר

אחמד טיבי:  אי-אפשר לתת מקדמות עכשיו כי הם עדיין לא פונו

אחמד טיבי:  הם לא בנגלה הראשונה של הפינוי

אחמד טיבי:  בנגלה השנייה של הפינוי, אם הם יקבלו מקדמה - - -      

משה גפני: פסוטה בפנים?      

אחמד טיבי: כן

ינון אזולאי: אגב, אתה יודע מי לא נמצאת בפנים? קצרין

משה גפני: ולא דיברו?     

ינון אזולאי: לא דיברו, היא לא נחשבת כיישוב ספר

ינון אזולאי:  מסביבה כולם נמצאים ומשומה היא התפספסה בחוק

ינון אזולאי:  צריך לבדוק את זה, צריך לפתוח את המפה הזאת אחת ולתמיד

משה גפני: שרן דיברה איתי על כפר ורדים

מיכל שיר סגמן: לכפר ורדים חסרים 40 מטר – מטר

משה גפני: כן אני יודע את זה מהטבות המס

משה גפני:  הטענה שלה שכפר ורדים נמצאת בתוך המגבלות של יישוב גבול, אבל אין לה את ההטבות לחלוטין של יישוב מהסוג הזה

משה גפני:  לכן, אני בודק מה ניתן לעשות

משה גפני:  הייתה בעיה עם כפר ורדים על מטרים בודדים, על הנושא של הטבות המס ונתנו לה באופן זמני למשך שנתיים

משה גפני:  אני מבקש שאת פסוטה תורידי מהרשימה

אחמד טיבי: אם כבר צריך להגיד מילה טובה לאמיר דהן ממס רכוש, שחזר אלי למוחרת, בדק וביקש, עשה עבודה

ינון אזולאי: אם אפשר להגיד לו את זה כשהוא נמצא פה

ינון אזולאי:  כי כשהוא פה הוא אף פעם לא מקבל מילה טובה

משה גפני: למה? אני מוכן

ינון אזולאי: אמיר מיוחד

ינון אזולאי:  תמיד עונה לפניות כשפונים אליו, יאמר לזכותו

משה גפני: אני מסכם את הדברים האלה, אני אומר שפעמים רבות בדיונים כאן בוועדה יש דיונים קשים וצעקות, אבל בסופו של דבר כאשר עומדים מאוחדים אז יוצא טוב

משה גפני:  מבין שיש כמה הצעות לסדר? אורית

משה גפני:  אני מבקש מכולם בקצרה

אורית פרקש הכהן: בסדר

אורית פרקש הכהן:  אני רוצה לברך את הוועדה, אותך אדוני היושב-ראש, ואת כולם, על התיקון של מתווה הפיצויים שאנחנו נדון בו, אני מניחה, ברגע שתהיה סוף-סוף חקיקה

אורית פרקש הכהן:  אני כן רוצה לציין בפנייך מכתב, שאנחנו, שליש מחברי הוועדה, הוצאנו אליך, בנושא עלויות של הסכמים קואליציוניים ועלויות של משרדי ממשלה מיותרים

אורית פרקש הכהן:       בתקופה כזאת, בטח אדוני מודע לאזהרות החריפות שקיבלנו ממוד'יס אתמול, ולתחזיות הקודרות

אורית פרקש הכהן:  אין לנו את הפריבילגיה לא לקבל החלטות מאוד ברורות בוועדה הזאת, שתגובנה בחקיקה ברורה, לגבי העברה ברורה של כספים קואליציוניים לטובת הלחימה והאתגרים שלה

אורית פרקש הכהן:  וגם משרדי ממשלה כמו מורשת, התיישבות, משרד ירושלים ומסורת

אורית פרקש הכהן:  אני ספרתי פה חמישה נושאי משרה של סגנים כפולים או שרים נוספים בתוך משרדים

אורית פרקש הכהן:  אנחנו לא יכולים להרשות לעצמנו היום, להשתמש ב-225 מיליון שקלים למיזמי מורשת לאומית

אורית פרקש הכהן:  כשאנחנו עם 130 אלף ישראלים שמפונים מביתם ויהיו עוד עשרות אלפים כאלה

אורית פרקש הכהן:      אנחנו לא יכולים להקצות 972 מיליון שקלים למשרד למשימות לאומיות, ולא 300 מיליון לחיזוק הזהות היהודית

אורית פרקש הכהן:  אני לא באה לזלזל חס ושלום, במטרות האלה, כשאני גם לא כל כך יודעת לאן הכספים האלה נועדו

אורית פרקש הכהן:  אבל אנחנו בימים אחרים, אדוני היושב-ראש, והאנשים וההנהגה צריכים לעלות לגודל השעה בדיוק כמו שהציבור שלנו עולה לגודל השעה

אורית פרקש הכהן:  אנחנו מבקשים דיון בנושא הזה ותשובה בעניין הזה, ומתי יתקיים הדיון הזה

משה גפני: תודה רבה

משה גפני:  ולדימיר

ולדימיר בליאק: תודה רבה, אדוני היושב-ראש

ולדימיר בליאק:  אני לא רוצה לדבר הרבה על המתווה, עד שנקבל את נוסח החוק

ולדימיר בליאק:  אני רק אציין שני דברים

ולדימיר בליאק:  אני חושב שאנחנו צריכים להסתכל קדימה ולדאוג שהפיצוי בגין חודש הבא, חודש נובמבר, יגיע לבעלי עסקים לא בסוף דצמבר, אלא בתחילת דצמבר

ינון אזולאי: שיתנו מקדמות

ולדימיר בליאק: צריך לדאוג לזה מראש

ולדימיר בליאק:  והדבר השני, חשוב לבדוק שהפיצוי הזה במסגרת המתווה, שאני מברך עליו יהיה כמה שיותר אוטומטי

ולדימיר בליאק:  רוב המידע היום קיים ברשות המיסים

ולדימיר בליאק:  אנחנו צריכים לדאוג למנגנון, יותר אוטומטי כדי לקצר את הבירוקרטיה המיותרת

ולדימיר בליאק:  אתמול הייתי פעם שניה בשפיים ונפגשתי עם מפוני כפר עזה

ולדימיר בליאק:  נפגשתי עם סמנכ"ל הכספים של המלון, אנחנו ביום ה-23 למלחמה היום, בית המלון בשפיים עדיין לא קיבל שקל אחד מהמדינה – שקל אחד, הכסף עדיין לא עבר

ולדימיר בליאק:  אני מניח שזה לא המקרה היחיד בארץ

ולדימיר בליאק:   דיברתי עם המפונים, אין להם דמי קיום, ואנחנו חייבים לדאוג לזה

ולדימיר בליאק:  המנגנון של פינוי עצמי של 200 שקל לבן-אדם עדיין לא באמת עובד

ולדימיר בליאק:  אני מציע שאנחנו נכנס לאירוע הזה, לאירוע של המפונים, כי הנושא הזה לא מטופל, למרות כל מה שאומרים לנו שהכסף עבר, הכסף לא עובר

ולדימיר בליאק:  בית המלון עדיין לא קיבל את הכסף

ולדימיר בליאק:        אני רוצה לציין עוד דבר, והציבור צריך לדעת את זה

ולדימיר בליאק:  אני עדיין לא מזהה שבקואליציה יש נכונות אמיתית לא להקפיא את הכספים הקואליציוניים, לא לעצור את הכספים הקואליציוניים ולהפנות את הכספים הקואליציוניים לצרכי החזית בעורף

חנוך דב מילביצקי: ולדימיר, למה אתה מתעקש על הנושא הזה?      

ולדימיר בליאק: אני מתעקש על זה, ואני אמשיך להתעקש על זה

חנוך דב מילביצקי: למה? למה כל הזמן פוליטיקה?     

ולדימיר בליאק: כי אין לכם

חנוך דב מילביצקי: מה זה אין לכם? זה לא לכם, זה לנו

חנוך דב מילביצקי:  קהילת המפונים וכולנו אותו דבר

ולדימיר בליאק: זאת לא פוליטיקה, זאת לא פוליטיקה

ולדימיר בליאק:  צריך להפנות כל שקל היום בקופת המדינה לצרכי המלחמה

חנוך דב מילביצקי: תפסיק כבר, תצאו מהעניין הפוליטי הזה כבר

חנוך דב מילביצקי:  הם בקואליציה, הם בקואליציה

ולדימיר בליאק: אני רוצה אמירה ברורה מכם – ברורה

ולדימיר בליאק:  אין לעם כוונה אמיתית לשחרר את הכספים הקואליציוניים, זאת האמת

דבורה ביטון: אתם לא עושים פוליטיקה על כסף שאתם לא - - -      

חנוך דב מילביצקי: ולדימיר, בוא נדאג - - - די מספיק, באמת מספיק עם זה כבר

ולדימיר בליאק: הדבר השני שאין לכם כוונה לעשות הוא לסגור את המשרדים המיותרים

חנוך דב מילביצקי: מספיק עם זה כבר

ולדימיר בליאק: עדיין משרד המורשת מיותר

חנוך דב מילביצקי: מספיק, מספיק כבר עם הפוליטיקה הזאת בשקל וחצי

דבורה ביטון: למה מספיק? למה אתה - - -      

חנוך דב מילביצקי: מספיק

דבורה ביטון: לא נמאס לכם - - - תחזירו אותו לקופה

ולדימיר בליאק: יושב על 347 מיליון שקל שאין לכם שום כוונה לשחרר את זה

חנוך דב מילביצקי: מספיק כבר

ולדימיר בליאק: ואנחנו צריכים את הכסף הזה היום

ולדימיר בליאק:  המפונים מכפר עזה צריכים את הכסף הזה היום

דבורה ביטון: אתה נמצא ברחוב? או אנחנו נמצאים ברחוב?      

חנוך דב מילביצקי: זה לא בא אחד על חשבון השני, זה לא קשור

ולדימיר בליאק: שחררו, שחררו את הכסף הקואליציוני

חנוך דב מילביצקי: ולדימיר, אל תגידו שזה פוליטיקה

משה סולומון: ההערה שלך היא נכונה, הם קיבלו את הכסף אבל זה לא קשור

דבורה ביטון: אם זה לא קשור, צאו בהצהרה ברורה

דבורה ביטון:  למה אתם מסתירים?     

משה סולומון: אבל יצאו בהצהרה ברורה

חנוך דב מילביצקי: אף אחד לא מסתיר שום דבר, אף אחד לא מסתיר שום דבר

דבורה ביטון: לא הגיע הזמן להביא - - -      

משה סולומון: בואו ביחד נתקן את המתווה

משה גפני: רבותיי

דבורה ביטון: אתם - - - כמו כיפה אדומה

דבורה ביטון:  שומעים את זה - - -      

חנוך דב מילביצקי: מספיק

חנוך דב מילביצקי:  מספיק עם הפוליטיקה הזולה הזאת עכשיו, די

ולדימיר בליאק: מכיוון שיש לי עוד דיון בוועדת הקליטה, אני רוצה רק הערה אחת לגבי חוק הגנת המענקים

ולדימיר בליאק:  אני מציע להכניס במסגרת החוק את מענק ההמשכיות העסקית, שאנחנו נחוקק במסגרת המתווה

ולדימיר בליאק:  תודה

משה גפני: תודה רבה

משה גפני:  מיכל שיר

מיכל שיר סגמן: כן, תודה אדוני היושב-ראש

מיכל שיר סגמן:  כמה הערות

מיכל שיר סגמן:  אחד, שהחוק לא יהיה רק נגד עיקולים, אלא גם משיכת דיבידנדים

משה גפני: אבל אנחנו דנים על החוק

מיכל שיר סגמן: שנייה, לא רק משיכת דיבידנדים חייבת להיות שם

מיכל שיר סגמן:  שאסור למשוך דיבידנדים – פגשנו את זה בקורונה ואני ממש מתעקשת שזה יעלה על סדר-היום, שוב ושוב

מיכל שיר סגמן:  אי-אפשר למשוך דיבידנדים מפיצויים

מיכל שיר סגמן:  שירותים כמו הוט, חברת חשמל, כל מיני דברים אוטומטיים שיורדים לאנשים בחשבון, צריך להביא לכך שיוקפאו אצל כל המפונים, על אחת כמה וכמה אצל אנשי העוטף

משה גפני: יש את החוק

משה גפני:  אני נותן הצעות לסדר

מיכל שיר סגמן: בסדר, זאת הצעה לסדר

מיכל שיר סגמן:  מותר לי להגיד בהצעה לסדר מה שאני רוצה

משה גפני: על זה אנחנו הולכים לדבר

ינון אזולאי: היא אומרת, במקום לדבר בחוק היא רוצה לדבר עכשיו

מיכל שיר סגמן: אני מדברת עכשיו, זאת הצעה לסדר

מיכל שיר סגמן:  פתחנו את הדיון וזאת הצעה לסדר

מיכל שיר סגמן:  כתבתי לעצמי דברים שצריך להגיד אותם

משה גפני: רק אם אפשר בקצרה, אני רוצה להספיק

חנוך דב מילביצקי: רגע, אפשר לשאול שאלה? על מה שאמרת עכשיו עם הדיבידנדים

מיכל שיר סגמן: כן

חנוך דב מילביצקי: אם למישהו עדיף למשוך את זה כדיבידנד מבחינת מס, מה זה משנה?      

מיכל שיר סגמן: אני אתן לך דוגמה, כשעשינו את זה בקורונה לא הכנסנו את נושא הדיבידנדים

מיכל שיר סגמן:  ויזל היה היחיד שעמד על זה והראשון שמשך דיבידנדים – משך מיליונים מקופת המדינה ישירות לכיס

מיכל שיר סגמן:  זה פתח, תאמין לי

משה גפני: חנוך, אני רוצה להתקדם

מיכל שיר סגמן: אתה אמור להחזיק עם זה את האנשים שאתה לא מוציא אותם לחל"ת כדי לשלם להם משכורות

מיכל שיר סגמן:  המדינה נותנת את זה כדי שהעסק יוכל להמשיך לפעול

חנוך דב מילביצקי: כן, אבל אם יש עסק קטן שהוא חברה

חנוך דב מילביצקי:  למשל לי היה עסק כזה

חנוך דב מילביצקי:  ומגיע איזשהו שלב שנכון לך יותר למשוך דיבידנד בגלל כל מיני שיקולי מס

מיכל שיר סגמן: אז אפשר לסייג את זה

מיכל שיר סגמן:  שאם המטרה – ובקורונה דנו בכל הנושא – שהחברות צריכות את זה למשכורות וצריכות את זה כדי להחזיק את המשק

ולדימיר בליאק: אני אגיד לך איך אפשר לחסום את זה, אם העודפים שלך היו שליליים לפני שקיבלת את המענק, אסור לך למשוך דיבידנד

חנוך דב מילביצקי: אוקיי, בסדר

מיכל שיר סגמן: רגע עוד דבר, כפל מענקים או פיצויים

מיכל שיר סגמן:  האנשים שפונו לא מפסיקים להיות קשישים

מיכל שיר סגמן:  בקורונה קיזזו הרבה מאוד מהמענקים אחד מול השני, קצבת זקנה וכל מיני קצבאות אחרות

מיכל שיר סגמן:  הם לא מפסיקים להיות קשישים כשהם יוצאים מהבית שלהם, אז שלא יהיה כאן אחד ואחר

מיכל שיר סגמן:  הם מקבלים גם וגם ולא או ואו

משה גפני: תודה

משה גפני:  חמד עמאר

חמד עמאר: קודם כול, אני רוצה לברך על המתווה

חמד עמאר:  אני חושב שיהיו תיקונים במתווה כאן בוועדת הכספים

חמד עמאר:  אנחנו לא נחשפנו לכל המתווה במדויק, ראינו פרסום

משה גפני: אנחנו נקיים דיון מלא

חמד עמאר: אני רוצה לגעת בנקודה מאוד חשובה, ענף הבנייה היום

חמד עמאר:  בענף הבנייה הרבה מאוד עובדים לא מגיעים לבנייה

חמד עמאר:  אף אחד לא רוצה לקחת אותם, אף יישוב לא רוצה לפתוח את אתרי הבנייה

חמד עמאר:  ולכן, אנחנו צריכים להתייחס אליהם בכובד ראש, כי האנשים לא מקבלים את הפרנסה שלהם, והרבה מהם נמצאים בחברות שעובדים בהן על בסיס עובד יומי

חמד עמאר:  אם עבד הוא מקבל משכורת ואם לא הוא לא מקבל משכורת

חמד עמאר:  לכן, חשוב מאוד לגעת בנושא הזה של ענף הבנייה ולתת לו את הפתרון

חמד עמאר:      אני לא מבין למה כשאנחנו מדברים על כספים קואליציוניים, אומרים שהכספים הקואליציוניים זה פוליטי

חמד עמאר:  מה זה פוליטי? הכלכלנים הבכירים ביותר במדינת ישראל שלחו מכתב והזהירו על המצב הכלכלי של מדינת ישראל, ועל הפגיעה הקשה בכלכלה של מדינת ישראל

חמד עמאר:  ושאנחנו מדברים על הסכמים קואליציוניים של יותר מ-14 מיליארד שקל זה כבר לא פוליטי

חמד עמאר:  פוליטיקה זה שאתה מדבר על כסף קטן ואנחנו מדברים על כסף ענק, שאמור להיות בהסכמים הקואליציוניים

חמד עמאר:  לכן, אדוני היושב-ראש, אני חושב שכולנו ביקשנו ממך וביקשנו גם מהאוצר, ועד היום לא קיבלנו פירוט של כמה כסף קואליציוני הועבר עד עכשיו ב-2023, וכמה יעבור ב-2024 – עד עכשיו לא קיבלנו

חמד עמאר:       אני חושב, שבמלחמה צריך להתנהג כמו במלחמה

חמד עמאר:  והכסף הקואליציוני בא לתת ולתמוך במפלגות שנמצאות בקואליציה ונמצאות בממשלה

חמד עמאר:  אנחנו לא צריכים את הכסף הקואליציוני עכשיו, לא רק להקפיא אותו אלא שצריך לבטל אותו בכלל, כי הכלכלה תלווה אותנו לעוד הרבה זמן

חמד עמאר:  לגבי המשרדים המיותרים, אני חושב שהגיע הזמן, אנחנו במצב מלחמה, אני לא רואה את השרים ולא שומע את השרים או רואה את השרים מסתובבים בשטח, כל השרים

חמד עמאר:  יש שרים מיותרים, ויש סגני שרים מיותרים שלא עושים כלום

חמד עמאר:  בואו נצמצם את הממשלה הזאת

חמד עמאר:  אין להם מקום לשבת מסביב לשולחן הממשלה, הם יושבים עכשיו במקום חברי הכנסת

חמד עמאר:  אז שיעברו להיות חברי כנסת ויפסיקו להיות שרים ללא שום תפקיד וללא שום תועלת

משה גפני: תודה רבה

משה גפני:  ינון

ינון אזולאי: תודה רבה לך

משה סולומון: סגנית שר האוצר התפטרה

דבורה ביטון: כי היא השכילה להבין שאין לה שום שימוש

דבורה ביטון:  צריך לראות עוד כמה כאלה

ינון אזולאי: תודה רבה לך, אדוני היושב-ראש

ינון אזולאי:  לגבי המתווה, אני חושב שהוא הגיע בהסכמה הרחבה וזה דבר טוב

ינון אזולאי:  יש גם חילוקי דעות בתוך המתווה ומבחינת הדברים בתוך המתווה יש כמה דברים שצריך לעשות בהם שינוי

ינון אזולאי:  יהיה בוועדה דיון על זה ולכן, אני לא רוצה להתייחס לזה כרגע

ינון אזולאי:       אני כן רוצה להתייחס ולחזק את ידיהם של חיילי צה"ל, של הרמטכ"ל, של ראש אמ"ן ושל ראש השב"כ שעושים את עבודתם נאמנה

ינון אזולאי:  אני אגיד, כחבר ועדת חוץ וביטחון, אתה שומע את הדברים, וזה הזמן שצריך לחזק אותם ולא לבקר אותם

ינון אזולאי:  זה הזמן שצריך להגיד להם שאנחנו אחריהם

ינון אזולאי:  כרגע, לא מתסכלים על מה היה אחורה

ינון אזולאי:  אם מסתכלים על מה שהיה אחורה זה רק בשביל העתיד שבתוך המלחמה

ינון אזולאי:  האחריות בימים האלה היא קודם כול לחזק את האנשים האלה, שבאמת עובדים יום ולילה בשביל ביטחונם של עם ישראל

ינון אזולאי:  ואסור לשמוע שום ביקורת עליהם בימים האלה, הביקורת צריכה להיות על עצמנו – עלינו

ינון אזולאי:  אנחנו יכולים להעביר על עצמנו ביקורת, אבל על כוחות הביטחון שעושים את מלאכתם נאמנה, התפקיד שלנו הוא לחזק אותם, לחזק אותם ולחזק אותם

ינון אזולאי:  תודה

משה גפני: תודה רבה

משה גפני:  טיבי

אחמד טיבי: תודה רבה

אחמד טיבי:  לאחרונה האוצר ובצדק, משחרר תקציבים

אחמד טיבי:  תקציבים שהיו תקועים, חוץ מתקציב אחד – חוץ מ-200 מיליון שקל של מענקי איזון של הרשויות הערביות שכבר הועברו באמצעות הוועדה הזאת למשרד הפנים

משה גפני: לא הבנתי מה אתה אומר? הוא משחרר הכול חוץ מזה?      

אחמד טיבי: תקשיב טוב לאבסורד

ולדימיר בליאק: מה שאישרנו בוועדה?      

אחמד טיבי: אישרנו בוועדה העברה למשרד הפנים

ולדימיר בליאק: נכון

אחמד טיבי: זה חונה במשרד הפנים

אחמד טיבי:  משרד הפנים רוצה להעביר את זה לרשויות בגלל המצוקה, בגלל שיש יישובים ערביים בנגב עם 17 נרצחים, יש גם נרצחים בצפון, מצב חירום בכל הארץ

אחמד טיבי:  סמוטריץ' לא נותן אור ירוק, משרד האוצר, למשרד הפנים כדי לשחרר

אחמד טיבי:  משרד הפנים מנסה לשחרר, אבל הם לא רוצים להרגיז את סמוטריץ', וסמוטריץ' באמצע המלחמה מתעקש לא להעביר את ה-200 מיליון שקל של מענקי - - -      

ולדימיר בליאק: מבחינת הפרוצדורה, ברגע שאישרנו את זה בוועדת הכספים והכסף עבר למשרד הפנים, משרד הפנים לא סוברני להעביר?      

אחמד טיבי: אמרתי לך - - -      

חמד עמאר: היה סיכום בין שר האוצר לשר הפנים שהכסף לא יועבר בלי שיהיו בו נהלים

חמד עמאר:  אני לא מבין למה עד עכשיו לא עשו נהלים והעבירו את הכסף?      

ולדימיר בליאק: בוא נניח שאני הגעתי היום

אחמד טיבי: בלי נהלים, עכשיו זה הזמן לתקוע את הדברים האלה?      

חמד עמאר: לא, לא

חמד עמאר:  אני אומר שאנחנו כבר מדברים איתם מלפני כמה חודשים

אחמד טיבי: אין רשות שלא צריכה תקציבי חירום, ואלה תקציבים שאושרו בוועדה וחונים במשרד הפנים

אחמד טיבי:  שר הפנים רוצה להעביר והוא מנסה

אחמד טיבי:  רבים אחרים מנסים לשכנע את משרד האוצר להעביר את אותם 200 מיליון שקל לרשויות, ובכל זאת זה לא יוצא

ינון אזולאי: אגב, אני שמעתי שבגלל שזה נקרא כסף קואליציוני לא מעבירים אותו

ינון אזולאי:  אז שיתכבד האוצר ויבדוק את זה

ינון אזולאי:  למה? כי יש דברים שמעבירים אותם

ינון אזולאי:  גם כספים קואליציוניים שנוגעים למלחמה בשעת חירום - - -      

משה סולומון: אמרו את זה כל קואליציה פועלת - - -      

אחמד טיבי: זה לא כסף קואליציוני, זה מענקי איזון

משה סולומון: מה שקשור לביטחון ולמלחמה עובר, לא משנה מה הכותרת שלו

אחמד טיבי: ינון, ה-200 מיליון התחילו ב-2016

אחמד טיבי:  מספיק עם הקטנוניות הזאת והקנטרנות, הוא רוצה לתקוע לערבים עכשיו? לרשויות הערביות?                  

ינון אזולאי: לא, אם זה מצב חירום אז צריך

אחמד טיבי: בהחלט

אחמד טיבי:  הנקודה השנייה אני רוצה ברשותך, להבין מההערות שקיבלתי מהאגודה לזכויות האזרח על נושא המענקים

אחמד טיבי:  ואני אגיד את זה בחתך

אחמד טיבי:  אחד, יש צורך בהגנה מפני עיקול המענק במקרה של זכאי שהוא חייב מזונות

משה סולומון: מופיע בחוק

אחמד טיבי: אני לא יודע אם זה מופיע, אני רוצה לראות את זה

אחמד טיבי:  אוקיי?      

משה גפני: בוא, אנחנו הולכים לדבר על החוק

אחמד טיבי: אני רוצה להגיד את הנקודות האלה ונראה אם זה יופיע

אחמד טיבי:  יש צורך בהגנה מפני עיקול במקרה של זכאי מענק שהוא חייב לביטוח הלאומי

אחמד טיבי:  ושלוש, וזה הסוף, השבה של סכומים שעוקלו או קוזזו על ידי המדינה עד תחילת החוק

אחמד טיבי:  תודה רבה

משה גפני: תודה רבה

משה גפני:  דבי

דבורה ביטון: אני אפתח בחיבוק ענק לכל משפחות הנעדרים, החטופים בתפילה

דבורה ביטון:  שבעזרת השם, נשיב אותם הכי מהר בריאים ושלמים, נחזק את כל גורמי הביטחון, את הצבא הנהדר שלנו שעושה לילות כימים

דבורה ביטון:  אנחנו איתו, אנחנו אנשי הדרום, העוטף והצפון מודים מאוד ומתפללים לשלומם

דבורה ביטון:        אדוני, אני רוצה לברך על המתווה שהולך ומתגבש וקצת משתדרג

דבורה ביטון:  זה לא מספיק, זה לא מתווה החלומות של העסקים ושל האזרחים שעוברים ימים לא פשוטים

דבורה ביטון:  מאחר ואני מגיעה משם אני יכולה לומר, שכפי שנאמר כאן על ידי חבריי צריך לעטוף, לעטוף ולעטוף, כי מה שאנחנו עושים עכשיו זה תחילתה של דרך מאוד מאוד ארוכה

דבורה ביטון:  ולכן, צריך להיות ביד נדיבה, והכי חשוב שהמתווה צריך כבר לצאת לפועל

דבורה ביטון:  ה-1 בחודש, לאנשים יש הוצאות, ב-10 יש הוצאות

דבורה ביטון:  ולכן, אנחנו חייבים להגן שלא נמצא את עצמו לא רק במלחמה ביטחונית, אלא גם במלחמה קיומית כלכלית

דבורה ביטון:  אדוני, אפשר להתייחס כבר עכשיו להצעת החוק?      

משה גפני: לא, לא

דבורה ביטון: אחר כך, אוקיי

דבורה ביטון:  תודה רבה

משה גפני: תודה רבה, חבר הכנסת סולומון

משה סולומון: רק הערה אחת, יכול להיות שהיא נאמרה לפני שנכנסתי

משה סולומון:  ביחס לסימון הכספים האלה, כדי שלא יעוקלו

משה סולומון:  אני מבין שישנם כספים כמו הביטוח הלאומי, שהם ברורים והם לא מעוקלים בשום צורה

משה גפני: נראה בחקיקה

משה סולומון: בסדר, בגלל זה אמרתי, שיכול להיות שזה נאמר

משה סולומון:  צריך לראות כי זה עולה מהרבה מקומות, מהרבה אנשי עסקים, שהסיפור של הסימון של הכספים האלה הוא מאוד משמעותי

משה גפני: תודה

משה גפני:  מי מציג את החוק? חנוך אתה ביקשת?      

חמד עמאר: אדוני היושב-ראש, רק נקודה אחת

חמד עמאר:  בקשר למילואימניקים, אני ביקרתי את המילואימניקים בסוף השבוע, וכולם דיברו איתי על נושא ההכנסה בתחילת החודש

משה גפני: מה?      

חמד עמאר: שיהיה להם הכנסה בתחילת החודש

משה גפני: בסדר, מעלים את זה עכשיו

משה גפני:  הם יקבלו תוספת, כן

משה גפני:  בגלל הסיבה שאתה אומר

חמד עמאר: יקבלו מענק

משה סולומון: חמד, יקבלו תוספת ויקבלו חצי מהמענק שעתיד להיות במאי

ינון אזולאי: חוץ מזה יש גם מענק מיוחד שיהיה למילואימניקים

משה גפני: יש מענק מיוחד

משה גפני:  בסדר, הערה נכונה והיא תתקיים, בעזרת השם

משה גפני:  מי מציג את החוק?      

שרית פלבר: אני מייעוץ וחקיקה משרד המשפטים, ודודי קופל ממשרד האוצר

משה גפני: בבקשה

שרית פלבר: כמה מילים על החוק לפני שנתחיל לקרוא אותו

שרית פלבר:  אנחנו מגיעים עם חוק שנועד לתת הגנה מפני עיקולים למענקים שהממשלה מעניקה בדרך מינהלית

שרית פלבר:  אגב, חלק מההערות שעלו פה, אנחנו לא עוסקים במענקים שניתנים בכוח חוק

שרית פלבר:  העמדה שלנו היא שכאשר ניתן מענק מכוח חוק, נכון שאותו חוק יעשה את האיזונים ויקבע את ההוראות לעניין העיקולים לאותו חוק

שרית פלבר:  זה בהמשך לשאלתו של חבר הכנסת בליאק, שביקש שהמענק שנקבע עכשיו יבוא במסגרת החוק הזה

ינון אזולאי: ולמה לא לעשות את זה במסגרת החוק הזה אחת ולתמיד?      

משה סולומון: לא הבנתי מה ההבדל?     

שולמית אלוני: מה ששרית אמרה – היא תכף תחזור ותחדד – שהצעת החוק הזאת נועדה להתייחס למענקים מינהליים שנקבעו במסגרת החלטות הממשלה

שולמית אלוני:  אני חושבת שמתחילת המבצע היו סדר גודל של ארבע החלטות ממשלה שקבעו מענקים?      

שרית פלבר: כן

משה גפני: עיקול גובר על החלטת הממשלה

משה גפני:  אם מדובר במענק שניתן על פי חוק, מעמדו המשפטי שונה

משה גפני:  תכף נראה, אני לא רוצה שיהיה פה מצב כזה, שבו הממשלה יכולה לקבל החלטות ויהיה אפשר לעקוף את הכנסת

משה גפני:  אנחנו תכף נדבר על זה, אני רוצה שגם זה לא יפגע

שרית פלבר: כפי שהיועצת המשפטית ויושב-ראש הוועדה חידדו, כאשר ניתן מענק מכוח החלטת ממשלה, החלטת הממשלה לא יכולה להתגבר על זכות חוקית לעיקול

שרית פלבר:  ולכן, כדי להגן על אותם מענקים שניתנים מכוח החלטת הממשלה, הבאנו את החוק הזה שיוכל לתת הגנה גם לאותם מענקים, שלא ניתן להגן עליהם במסגרת החלטת הממשלה

משה גפני: למי התכוונתם בחוק הזה?     

שרית פלבר: כמו שנאמר, מתחילת המלחמה ניתנו כבר ארבעה מענקים

שרית פלבר:  אפילו התחילו לשלם שניים מהם

מיכל שיר סגמן: פיצויים לא מענקים, פיצויים

שרית פלבר: אנחנו קראנו לזה כשם כולל – מענק

שרית פלבר:  זה כולל בתוכו הרבה מאוד סוגים של תשלומים, פיצויים והכל

שרית פלבר:  כולם נמצאים כאן, אבל ניתן מענק התארגנות בהחלטה 950

שרית פלבר:  ניתנו שני מענקים שעדיין לא חולקו אבל הוזכרו כאן לפינוי עצמאי, לאנשים שפינו את עצמם וניתן להם סיוע כדי לשלם למלון

שרית פלבר:  והחלטת 982 שהיא בעצם שלב של לתת פיצויים ותגמולים למשפחות של חטופים, חיילים ו- - - חלק מזה יינתן באופן מינהלי, כלומר דרך החלטת הממשלה, כאשר הכוונה היא לעגן את זה אחר כך בחקיקה

שרית פלבר:  בוועדה סמוכה אליכם, ועדת העבודה והרווחה, כבר מתקדמים בהחלטה פרטית

שרית פלבר:  אבל עד שהצעת החוק תעבור אנחנו מבינים שהפיצויים האלה כן משולמים באופן מינהלי, והינו רוצים לספק להם הגנה

משה גפני: טוב

שולמית אלוני: רק נבהיר, הם כבר משולמים באופן מינהלי

שרית פלבר: שניים מהמענקים

שולמית אלוני: כן?      

חמד עמאר: כבר הועבר כסף לאנשים?      

שרית פלבר: כן, 1,000 שקל

שולמית אלוני: אתם רוצים להסדיר את תקופת הזמן מהרגע שההחלטה עיגנה את המענק או את הפיצוי, ועד לרגע שבו הוא יחוקק ויוסדר בכוח החקיקה

שרית פלבר: ככל שיחוקק

שרית פלבר:  כלומר, מענק ההתארגנות, החלטה 950, אני לא יודעת אם אחר כך הוא יהיה בחוק, ולכן אנחנו נותנים פה הגנה, כל עוד ההחלטה עומדת בתוקפה והאנשים זכאים למענק

שולמית אלוני: למה לא להביא את כל המענקים במסגרת חקיקה ולא כהחלטות ממשלה? אם יש צורך בשלב הראשון לעשות - - -      

ינון אזולאי: את ההגנה או כל המענקים? על מה את שואלת?      

שולמית אלוני: על המענקים

שולמית אלוני:  אם יש צורך בשלב הראשון לקבוע את זה באופן מהיר ומיידי ואנחנו כבר רואים שהתחלתם מארבעה מענקים וירדנו, ואנחנו הופכים להיות רק עם אחד רלוונטי

שרית פלבר: יש שניים

שולמית אלוני: שניים

שולמית אלוני:  אחד שהוא בהליך חקיקה בעבודה ורווחה, אבל מכיוון שמדובר באיזשהם הסדרים כספיים, למה לא להביא אותם במסגרת או להתוות במסגרת החקיקה את התוקף שלהן או את גבולות הגזרה?      

שרית פלבר: שימוש בסמכות השיורית של הממשלה כדי להעניק מענקים או תשלומים מהסוג הזה, הוא לא אירוע חדש ללחימה

שרית פלבר:  אנחנו עושים בזה שימוש במסגרת סעיף 32 לחוק יסוד הממשלה

שרית פלבר:  עכשיו אנחנו נמצאים באיזשהו מצב מיוחד

שרית פלבר:  אנחנו חושבים שהכלי הזה חשוב בגלל שהוא כלי מהיר

שרית פלבר:  לא תמיד מבחינת הסכומים שלו או החזרתיות שלו הוא מצריך חקיקה, כלומר אם אנחנו מדברים על מענק שלא חוזר על עצמו והוא יחסית חד-פעמי, ההיקפים שלו

שרית פלבר:  עשינו בזה גם שימוש בקורונה, אתם בוודאי זוכרים

שרית פלבר:  השימוש הזה הוא שימוש משלים לחקיקה

שרית פלבר:  במצבים שאנחנו צריכים מהירות, ובמצבים שהחקיקה לא נדרשת מאופי טיב המענק

שרית פלבר:  נכון, שאם יוחלט על עוד מענק מינהלי נצטרך לפעול במהירות כדי להגיע לכנסת ולעגן בתוספת את המענק

שרית פלבר:  יש לנו שני צירים משלימים, לתת את המענק כמה שיותר מהר ולתת לו גם הגנה כמה שיותר מהר

שרית פלבר:       צריך לקחת בחשבון שבתקופה הזאת, כמו שהיה בקורונה וכמו שיש במקרים אחרים, יש הצדקה לעשות שימוש בסמכות הממשלה ולאו דווקא להגיע לחקיקה

ינון אזולאי: כשהלקוח המפוצה מקבל את הכסף, מאיפה הבנק יודע שהוא צריך להגן על הכסף הזה?      

שרית פלבר: אני אשיב, ויש פה חברים שיתקנו אותי אם אני טועה

שרית פלבר:  יש תיאום עם החשב הכללי שהכסף הזה שמגיע לחשבון, נניח שיש חשבון בנק שמוטל עליו עיקול, הבנק צריך לדעת להפריד שהכסף הזה מנוהל בנפרד

ינון אזולאי: איך הוא יודע?      

שרית פלבר: החשכ"ל משלם את הכסף הזה עם איזשהו קוד

שרית פלבר:  הקוד הזה מסמן - - -      

ינון אזולאי: לא

ינון אזולאי:  כרגע זה לא קיים

ינון אזולאי:  אם יש פה בנקים אני אשמח לשמוע אם זה קיים או לא קיים

חוה אתי עטייה: ינון, זה עבד

חוה אתי עטייה:  אני העברתי חוק וזה היה באותו מודל

ינון אזולאי: לא, אני מדבר על עכשיו

ינון אזולאי:  כרגע זה לא קיים

שולמית אלוני: האם הבנקים יודעים להגיד אם יש היערכות לצביעת הכספים?      

ינון אזולאי: יש פה בנקים?      

חמד עמאר: שהנציג מהחשב הכללי יסביר את זה

עדי קול: אני מהחשב הכללי, עד כמה שאנחנו נתקלנו הדבר הזה כבר - - -      

ינון אזולאי: עד כמה שעודכנתי הבוקר על ידי חלק מהבנקים – שעדיין מסכימים לדבר איתי – נאמר שזה לא מקודד, אבל חשוב שזה יהיה

משה סולומון: ינון, גם אני מכיר את זה

משה סולומון:  זה גם מה שהערתי קודם

עדי קול: נכון

עדי קול:  כי החוק לא נכנס לתוקף עדין, זאת הסיבה

ינון אזולאי: ברגע שאתה יודע, זה היה צריך להיות מקודד בכל מקרה

ינון אזולאי:  שכשזה ייכנס לתוקף שהם לא יגידו שזה לוקח זמן

ינון אזולאי:  אני מבקש שזה יהיה ברור, שכסף שנכנס עבור פיצוי בהחלטה כמו שאנחנו עושים, הוא צריך להיות מקודד כדי שלא ישתמשו בו

עדי קול: ברור

משה סולומון: שנייה, מה זה ברור? זה מקודד?      

ינון אזולאי: בנק ישראל, בבקשה

ינון אזולאי:  שם ותפקיד לפרוטוקול

עדי קול: כבר תקופת זמן שנעשית על זה עבודה מאוד אינטנסיבית של החשב הכללי מול הבנקים

עדי קול:  עומדות לצאת הנחיות לכלל משרדי הממשלה איך לנהוג בכספים האלה

עדי קול:  מה שהחשב הכללי מתכנן לעשות זה בעצם לקבוע שני קודים

עדי קול:  קוד אחד שיחייב הגנה מעיקול, זה ביחס לכספים שתהיה עליהם הגנה סטטוטורית מעיקול

עדי קול:  וקוד שני יהיו על כספים שלא מוגנים מעיקול אבל עדיין יהיו מוגנים מתשלומים שמגיעים במלחמה

עדי קול:  גם כדי שהבנק יידע שבאופן וולונטארי הוא יוכל גם לשחרר את הכספים האלה מעיקול במידה והוא יוכל

מיכל שיר סגמן: עיקולים חיצוניים או גם ממשלתיים?      

שרית פלבר: הכול

מיכל שיר סגמן: אין הפרדה

ינון אזולאי: חן, בבקשה

ינון אזולאי:  שם ותפקיד לפרוטוקול

ינון אזולאי:  לפני כן, נקדם בברכה את חבר הכנסת אלמוג כהן, הרבה זמן לא ראינו אותו

ינון אזולאי:  לא ראיתי אותך בסרטונים

משה סולומון: הוא לחם, הוא היה בחזית

ינון אזולאי: לכן, אנחנו מקבלים אותו

דבורה ביטון: הוא לא נחטף, הוא כאן

ינון אזולאי: בבקשה, חן

חן פליישר: אני מהמחלקה המשפטית של בנק ישראל

חן פליישר:  אין לי הרבה מה להוסיף על מה שנאמר

חן פליישר:  אני יכולה להגיד שבנק ישראל ממש מהימים הראשונים הרים דגל בעניין הזה, כדי שלא יהיה מצב שמגיעים כספים ללקוחות ויש להם קושי להשתמש בגלל בעיות של עיקולים

חן פליישר:  נעשו הרבה מאמצים גם לפנים משורת הדין לייצר איזשהו הסדר משפטי שהחברים מהממשלה לקחו וגם בפועל, ויש שיח שוטף שאיגוד הבנקים מנהל מול השחקנים בממשלה, כדי לוודא שזה באמת יהיה ישים

ינון אזולאי: אוקיי, תמשיכו לעקוב

ינון אזולאי:  שרית, בבקשה

שרית פלבר: הצעת החוק בעצם נועדה לתת את המענה הזה למענקים המינהליים שיש להם את היתרונות כמו שדיברנו על המהירות, אבל יש להם את החיסרון של חוסר היכולת להגן מעיקולים, ובשביל זה אנחנו כאן

שרית פלבר:  אנחנו מבינים כמו שנאמר כאן, שיתכנו עוד מענקים שיינתנו במסגרת החלטת ממשלה, ולכן הצענו שבחוק תהיה תוספת, ששר המשפטים ושר האוצר יוכלו לעדכן אותה מעת לעת לפי החלטות ממשלה שיתקבלו

שרית פלבר:  וכך לייצר איזשהו איזון, ביחס לכל החלטת ממשלה אפשר לבחון את טיבה ותכליתה, ולהחליט אם לתת לה הגנה מפני עיקול ולעדכן את התוספת

ינון אזולאי: באישור ועדת כספים

שרית פלבר: אנחנו כרגע כתבנו את זה בלי אישור ועדת כספים

שרית פלבר:  כי אנחנו מבינים את הצורך - - -      

ינון אזולאי: ואתם תוסיפי באישור ועדת כספים

שרית פלבר: אנחנו רוצים להסביר מדוע חשבנו שזה יהיה נכון שזה יהיה בסמכות שרים

ינון אזולאי: לא

ינון אזולאי:  אני יכול להסביר לך למה באישור ועדת כספים, זה יותר קל

ינון אזולאי:  בסופו של דבר, אנחנו צריכים להשאיר משהו אצלנו, כי במקום שיקבעו לנו יהיו צריכים לבוא לפה לדיון וזה יהיה באישור שלנו

שולמית אלוני: גם בהמשך למה שאמרנו קודם, המענקים לא מגיעים לפיקוח של הכנסת, הם נעשים בהחלטה שיורית של הממשלה

שולמית אלוני:  ולתת את הסמכות לשרים - - -      

ינון אזולאי: אנחנו נותנים להם את הסמכות

ינון אזולאי:  אבל אנחנו רוצים לראות שהם משתמשים בסמכות כראוי וכמו שצריך

ינון אזולאי:  זה הפיקוח שלנו כחברי כנסת

עדי קול: הקושי שאנחנו רואים בעניין הזה, הוא כמובן הזמן

ינון אזולאי: אין בעיה, מתי שתביאו

ינון אזולאי:  אני אומר לך בשם יושב-ראש הוועדה

עדי קול: אני מציין שאת החוק הזה הבאנו ביום רביעי אחרי שהייה ראשונה

עדי קול:  אני לא מעביר ביקורת חלילה אבל זה זמן

ינון אזולאי: קודם כול, זה בסדר להעביר ביקורת

עדי קול: לא, לא

עדי קול:  אני רק אומר עובדתית

עדי קול:  עובדתית זה זמן

ינון אזולאי: משרד המשפטים יכול להגיש בפרקליטות כתב אישום, זה בסדר הביקורת

עדי קול: לא, לא, חלילה חלילה

עדי קול:  אני אסביר, בסופו של דבר, אנחנו מדברים על מצב עולם שבו תעבור החלטת ממשלה ויתחילו לשלם מענקים

עדי קול:  המענקים האלה לא יהיו מעוגנים, ויכול להיות שאפילו ימומשו

עדי קול:  הזמן פה הוא קריטי, כי מענקים שימומשו, מילא מענקים שיעוקלו שזה גם בעייתי, אנשים לא יוכלו לעשות בהם שימוש, וזה מעורר קושי

עדי קול:  כמובן, שכמה שיותר מהר שאנשים יוכלו לעשות בזה שימוש זה יותר טוב

עדי קול:  אבל, בעיה חמורה יותר היא מענקים שיעוקלו וימומשו, ולזה כבר לא תהיה דרך חזרה

ינון אזולאי: נכון, ולכן יש את ההערות הרטרואקטיביות שאתם מגישים אותם בפנים, וזה בסדר גמור

עדי קול: רטרואקטיביות לא - - - לגבי מענקים - - -      

ינון אזולאי: הדברים שאתה אומר נשמעו

ינון אזולאי:  הוועדה מבקשת, ואנחנו נכניס שזה יהיה באישור ועדת כספים

שרית פלבר: רק מילה לעניין הרטרואקטיביות

שרית פלבר:  אם המענק מומש, כלומר אם צד שלישי משך את הכסף אליו, יהיה בלתי אפשרי להמשיך - - -      

ינון אזולאי: הבנקים יתמודדו עם זה

ינון אזולאי:  בסופו של דבר, אנחנו יותר זריזים ממה שאתם חושבים

ינון אזולאי:  רביעי או חמישי בלילה זה הגיע לפה, ואני חושב שביום שני כבר ידונו על זה

ינון אזולאי:  זה בסדר

ינון אזולאי:  ואם נצטרך להוסיף משהו בחקיקה, גם זה יהיה

דבורה ביטון: על פי הצעת החוק ההגנה היא רק על 30 ימים?      

שולמית אלוני: לא, 90 ימים

שרית פלבר: 90 ימים

דבורה ביטון: 90? זה נראה לכם פרק זמן מספיק במציאות של היום?      

שולמית אלוני: בואו אולי תציגו את הכול, כולל גם חיקוקים אחרים, ותתייחסו לשאלה הזאת

דבורה ביטון: צריך לקחת בחשבון את התקופה הזאת

שרית פלבר: נמשיך מהשאלה הזאת, בעצם להגנה שאנחנו מציעים מפני עיקול יש שני שלבים

שרית פלבר:  שלב ראשון, בו נקבעת זכותו של האדם למענק

שרית פלבר:  כלומר, יש לו זכות, והזכות הזאת מוגנת למשך תקופה בלתי מוגבלת

שרית פלבר:  כלומר, אם לי יש זכות למענק, הוא מוגן מפני עיקול לתקופה בלתי מוגבלת

שרית פלבר:  מרגע שרשות המיסים או גוף אחר, שילם לי את המענק לחשבון הבנק, התשלום מוגן למשך 90 יום

שרית פלבר:  צריך לומר שבחקיקה רגילה, בחקיקה של הביטוח הלאומי ובחקיקות אחרות שנותנות הגנה מפני עיקול, הזמן הסטנדרטי הוא 30 יום

שרית פלבר:  אנחנו העלנו, פנו אלינו גורמים מהסיוע המשפטי וגם גופים מהממשלה, שנאריך את זה ל-90 יום

שרית פלבר:  גם בחוק שלנו וגם בחיקוקים נוספים, תכף ניגע בהם

שרית פלבר:  ההגנה שתינתן על עצם התשלום היא ל-90 יום

מיכל שיר סגמן: זה קשור גם אם למשל עוקל לבן-אדם החשבון לפני ה-7 באוקטובר? נגיד, שב-5 באוקטובר חשבונו עוקל וכרגע הוא נמצא בסטטוס של חשבון מוגבל או מעוקל

שרית פלבר: המענק עדיין יוגן

שרית פלבר:  כלומר העיקול לא יוסר מהחשבון שלו

ינון אזולאי: על המענק עצמו הוא יקבל הגנה

שרית פלבר: ספציפית על המענק הוא יזכה להגנה

מיכל שיר סגמן: גם אם זה קרה קודם

ינון אזולאי: כן

ינון אזולאי:  תכף היא תסיים, ואם יש עוד שאלות

סימון מושיאשוילי: בנוגע לתקופה של ה-90 יום, האם אפשר להוסיף סעיף שככל שמצב החירום ימשך גם התקופה הזאת תימשך

ינון אזולאי: אמרנו שלאחר מכן נדון גם בזה

סימון מושיאשוילי: זה ייתר דיון

שרית פלבר: יש לזה מענה בחוק

ינון אזולאי: לכן, היא תסביר כי היא אומרת שיש לזה מענה

שרית פלבר: אנחנו צמודים למצב החירום, ויש לזה מענה בחוק

שרית פלבר:  כשנקרא את הסעיפים נוכל לראות בדיוק איפה זה נמצא

ינון אזולאי: הערה חשובה, סימון

שרית פלבר: כמו שהתחלנו לומר, אחד המענקים שמנוי בתוספת, המענק הראשון – מענק ההתארגנות – התחילו לשלם אותו

שרית פלבר:  אגב, כך הגיעו פניות שצריך להסדיר את נושא ההגנה מפני עיקולים

שרית פלבר:  אבל מכיוון שכבר התחילו לשלם אותו, אנחנו מבקשים שההגנה תינתן כבר מיום התשלום של המענק הראשון שבתוספת

שרית פלבר:  כלומר, תינתן הגנה אחורה, אבל צריך להדגיש, שההגנה אחורה תינתן ביחס למענקים ששולמו ועוקלו אך לא מומשו

שרית פלבר:  כלומר, מענק שמומש זאת סיטואציה אחרת, יש פה הוראה אחרת שמגנה על מענק שכבר שולם

שרית פלבר:  אפשר לגעת עכשיו, אם אתם רוצים, בשתי ההחלטות שמצויות בתוספת

שרית פלבר:  או שנתחיל להקריא את החוק?      

משה גפני: תתחילי להקריא את החוק

שולמית אלוני: היו שאלות

משה גפני: היו שאלות על משהו אחר

מיכל שיר סגמן: שאלנו

משה גפני: אפשר להתחיל להקריא, נשאל תוך כדי ההקראה

שרית פלבר: הצעת חוק הגנה על מענקים מיוחדים (חרבות ברזל), התשפ"ד–2023

שולמית אלוני: תסבירו מה שמשמש את הגדרת חברת הדואר, ולמה צריך להתייחס לחברת הדואר ולא רק לבנק

שרית פלבר: כמו שאמרנו יש שני שלבים

שרית פלבר:  יש את הזכאות למענק ואת שאר התשלום בפועל

שרית פלבר:  כשנגיע לשאר התשלום בפועל, אנחנו רוצים להגיד שההגנה חלה בין אם התשלום שולם דרך בנק הדואר או בין אם הוא שולם דרך הבנק, וההגנה שם תחול ל-90 יום

שרית פלבר:  לכן, צריך את ההגדרה של בנק הדואר

שולמית אלוני:  יש דרכים נוספות שבהן הכספים יכולים לעבור?      

שרית פלבר: למיטב ידיעתנו אלה האמצעים המרכזיים שמשלמים היום מענקים

שרית פלבר:           אגב, הערה שהייתה כאן קודם לגבי פיצויים

שרית פלבר:  למענקים האלה יש שמות שונים, ולכן נתנו להם שם כולל של מענק, שמבחינתנו יכלול את כל המקרים

שולמית אלוני: מה קורה לגבי חקיקה? אמרנו שהחוק לא אמור לחול על חקיקה שמסדירה מענקים או פיצויים

שולמית אלוני:  כשמנוסח לפי החלטת ממשלה גם חקיקה יכולה לעשות חקיקת ממשלה, איך אנחנו מונעים שלא ישתמע שגם חקיקה שבעצם התקבלה במסגרת החלטת ממשלה יכול לחול עליה החוק?       

שרית פלבר: ראשית, הדגשנו שהמענק והזכאים לו הם לפי החלטת ממשלה

שרית פלבר:  זה גם נאמר במפורש בדברי ההסבר

שרית פלבר:  ואנחנו גם אומרים לפרוטוקול שהכוונה שלנו היא להגן על מענקים שניתנים מכוח הסמכות השיורית של הממשלה

שרית פלבר:           אלה היו ההגדרות

שרית פלבר:  ועכשיו נעבור לסעיפי ההגנה

שולמית אלוני: תסבירי איפה משתמשים בתקופת המצב המיוחד בעורף

שרית פלבר: אנחנו משתמשים בזה כשאנחנו מדברים על מתי תסתיים תקופת ההגנה של 90 הימים

שרית פלבר:  ואז תסתיים ההגנה

שרית פלבר:       כמו שאמרנו פה אנחנו עוסקים בשלב הראשון, בשלב בו יש לאדם זכות לקבל מענק

שרית פלבר:  הוא עדיין לא קיבל אותו בפועל

שרית פלבר:  בשלב הזה יש לו הגנה ומגבלה והוא לא יכול להעביר את הזכות הזאת, הוא לא יכול להעמיד אותה לשעבוד וגם לא ניתן לעקל לו את הזכות

שולמית אלוני: רגע, לגבי זה שני דברים

שולמית אלוני:  אחד, בסעיפים דומים שקיימים בחקיקה, כשמדובר על הגנות מהסוג הזה יש התייחסות גם לגבי ערבות

שולמית אלוני:  למה פה לא כללתם ערבות?      

שרית פלבר: עשינו איזושהי התייעצות, ונאמר לנו שערבות לא רלוונטית לסכום ספציפי

שרית פלבר:  כשאדם מעמיד ערבות הוא מעמיד ערבות כללית, הוא לא מעמיד דווקא את סכום המענק

שרית פלבר:  אז אין לזה רלוונטיות לסיטואציה שלנו

שולמית אלוני: אוקיי

שולמית אלוני:  לעניין המזונות, התייחסתם לזה בהמשך – בסעיף קטן (ה)

שרית פלבר: נכון

שולמית אלוני: אנחנו נגיע אליו בהמשך, אבל אני חושבת שנכון יותר להכניס אותו פה בסיפה כמו שהוא מופיע גם בסעיפי הגנות אחרים בחקיקה, וכך יהיה ברור - - -      

משה גפני: מה הסעיף הזה אומר?      

שולמית אלוני: בסעיפים אחרים כתוב שזכות לגמלת כסף אינה ניתנת להעברה, לערבות, לעיקול וכולי

משה גפני: כן, כן, בסדר

שולמית אלוני: אלה לשם תשלום מזונות המגיעים מהזכאי לגמלה לפי פסק דין

שולמית אלוני:  זה מופיע בסעיף קטן (ה), כי הוראות סעיף זה לא יחולו על תשלום מזונות לפי פסק דין למזונות

שולמית אלוני:  קשה להבין את המשמעות ואני חושבת שזה יהיה יותר ברור אם זה ייכנס לסיפה

שרית פלבר: אין לנו התנגדות

משה גפני: בסדר, הלאה

שרית פלבר: זה מה שאמרנו על השלב השני, ההגנה מפני עיקול

שרית פלבר:  כאשר המענק נמצא בחשבון הבנק של הזכאי

משה גפני: מי מחליט שאין עיקול?      

שרית פלבר: החקיקה קובעת שלא יהיה עיקול על החלטות שנמצאות בתוספת

שולמית אלוני: דיברנו על זה קודם, המערכת הבנקאית צריכה לדעת לבצע את זה ולסווג את זה

משה סולומון: לקודד

משה גפני: אבל באופן קבוע לא חל על זה עיקול, וזהו?      

שרית פלבר: ל-90 יום על התשלום

שרית פלבר:  לא יחול עיקול במשך 90 יום

שולמית אלוני: כלומר, אם במשך 90 הימים, הכסף לא נמשך - - -      

אלמוג כהן: ממתי? מיום התשלום?      

שרית פלבר: מיום ששולם

משה גפני: אם בסוף 90 הימים?      

שולמית אלוני: בסוף 90 הימים, אם הכסף לא נמשך מהחשבון הוא בעצם יעוקל

ינון אזולאי: במצב של היום אני לא בטוח ש-90 ימים יספיקו

ינון אזולאי:  אפשר לסגור את זה עכשיו

שולמית אלוני: אני חושבת שיש פה איזשהו איזוק

שולמית אלוני:  שרית, את רוצה להתייחס

משה גפני: בהגדרות אמרתם שמדובר על תקופת המצב המיוחד בעורף

משה גפני:  אם חס וחלילה יעברו שלושה חודשים ועדיין המצב המיוחד יישאר?      

שרית פלבר: אני אסביר, החוק הזה צריך לתת איזשהו איזון בין הרצון להגן על האדם שזכאי למענק לבין הנושה שלו

שרית פלבר:  אנחנו מדברים על מענקים המוגנים בפני עיקול, מענקים שמאופיינים באיזושהי דחיפות עבור אותו זכאי

משה גפני: אבל אתם רוצים להגן על אותו אדם שקיבל מענק בגלל המצב המיוחד בעורף, וזה עדיין ממשיך

שרית פלבר: לא

שרית פלבר:  רגע, אני רוצה להשלים

שרית פלבר:  למענקים האלה יש אופי רווחתי, שהכסף דחוף לאדם שמקבל אותו

שרית פלבר:  ולכן, יש איזושהי ציפייה שבתוך פרק זמן לא ארוך הוא יממש את הכסף

ינון אזולאי: למשל יכול להיות שהם נותנים לו מס רכוש על נזק ישיר תוך כדי, והוא לא משפץ את הבית שלו כי הוא עזב את הבית שלו, ועדין יש לחימה

ינון אזולאי:  הלחימה נגמרת אחרי שלושה חודשים, כשבתוך חודשיים הוא עדיין לא הצליח לעשות

ינון אזולאי:  אני חושב שצריך להיות מנגנון בחוק שאומר – כמו שאמרנו בסמכות שר האוצר ושר המשפטים – להאריך את זה באישור ועדת כספים, ספציפית את הסעיף הזה

ינון אזולאי:  לא ייתכן, כמו במס רכוש, שזה בוודאי לא ניתן במזומן ועכשיו הוא הולך לתקן את זה

שרית פלבר: אני אשיב

שרית פלבר:  ראשית יש סמכות, בסעיף שמעניק סמכות לתקן את התוספת יש סמכות לשנות את התקופות, הסמכות קיימת בהצעת החוק

שרית פלבר:  חשוב לנו לומר, שאנחנו להבדיל ממס רכוש מדברים כאן על החלטות ממשלה שיש להן אופי שנרצה להגן עליו, ואופי של צורך מיידי של הזכאי בכסף

שרית פלבר:  ולכן, הנחת העבודה היא שאם הוא לא ישתמש בכסף בתוך 90 ימים, צריך לשקול גם את זכותו אל מול הנושה

ינון אזולאי: זה שהוא לא השתמש בו - - -     

משה גפני: ינון, אני מציע שנראה את כל החוק בגלל שיש עוד דברים

ינון אזולאי: חשבתי שבזמן שהלכתי וחזרתי כבר קראתם את כל החוק

משה גפני: הלאה, הלאה

שרית פלבר: לעניין סעיף 2 שהקראנו כרגע, על השלב שבו הכסף משולם

שרית פלבר:  אנחנו רוצים להבהיר ולומר, שהסעיף הזה לא מגביל את הזכאי למענק מיכולת לשעבד את המענק ששולם או להעבירו

שרית פלבר:  יש הגבלה על עיקול, אבל אם הזכאי עצמו ירצה לשעבד את הכסף הסעיף הזה לא מגביל אותו

שרית פלבר:  אני ממשיכה

שרית פלבר:       זה לעניין סמכות השרים, שמותר להם לקבוע שנניח רק הגנה מפני עיקול תחול ולא תהיה מגבלת שיעבוד

שרית פלבר:  אותם תנאים יחולו על אותו מענק ספציפי

שולמית אלוני: לפי סעיף זה, הכוונה לסעיף 3, נכון? לפי הסעיף האמור

שולמית אלוני:  שלא ישתמע שזה סעיף 2

שרית פלבר: כן

שרית פלבר:  בסדר

שרית פלבר:       אני אסביר?     

שולמית אלוני: לשם מה נדרש?      

שרית פלבר: יש מענקים שאולי נרצה לעגן אותם במהירות ועדיין לא יקבע מנגנון התשלום שלהם

שרית פלבר:  אבל במקרה שמנגנון התשלום יהיה באמצעות הביטוח הלאומי, יכול להיות שאותו זכאי יהיה מוגן מפני עיקול בשל הוראות חוק הביטוח הלאומי

שרית פלבר:  כאן אנחנו מבהירים, כדי שלא תהיה איזושהי שאלה פרשנית, אם בעצם המענק מוגן מכוח חוק הביטוח הלאומי זאת תהיה ההגנה שתחול על המענק

שולמית אלוני: - - - בין ההגנות? השאלה אם זה באמת נדרש? יש בהמשך התייחסות לחקיקה נוספת שהיא לא מוסדרת בשאלת הכפל

שולמית אלוני:  השאלה אם מתייחסים לזה אז האם לא צריך להתייחס כבר לכל החקיקה שאנחנו מתקנים? והאם זה לא יוצר פה שאלה פרשנית?     

שרית פלבר: אני חושבת שלהיפך, זה מונע שאלה פרשנית

שרית פלבר:  נניח השרים אצלנו ירצו לקבוע הגנה אחרת או משהו כזה, ותהיה שאלה, מה חל? אז יש חוק ספציפי שנועד למענקים שמשלם הביטוח הלאומי וידעו לפנות לשם

שולמית אלוני: ומה קורה ביחס לחקיקה אחרת?      

שרית פלבר: החקיקה היחידה שיכולה להיות רלוונטית כרגע, אבל ניתן לזה מענה, הוא חוק משפחות נספים במערכה

שרית פלבר:  אבל צריך להבין – יש פה את יוסף מהביטוח הלאומי, הוא יכול להגיד – שימוש בביטוח הלאומי לתשלום מענקים לא מוגבל בהכרח למענק אחד

שרית פלבר:  יכול להיות שיהיה שימוש תכוף, ולכן חשבנו לשים את ההוראה הספציפית הזאת

אלמוג כהן: ברשותך, אדוני היושב-ראש, חצי משפט לפני שאני הולך

אלמוג כהן:  יש פה משמעות אדירה לנושא של - - -      

ינון אזולאי: אלמוג כהן

משה גפני: ברוך הבא

אלמוג כהן: ברוך הנמצא, כבוד הרב, השם ישמח אותך

אלמוג כהן:  יש פה משמעות מאוד מאוד חשובה ליעילות ולמהירות שבה הדברים קורים

אלמוג כהן:  אני מבקש מכל הגורמים – המצב בשטח לא פשוט

אלמוג כהן:  האנשים במצב לא פשוט, כפי שחברי ינון אמר וצדק

אלמוג כהן:  יש סיטואציות בהן האנשים לא יראו את הבית גם עוד חודש או עוד חודש וחצי, ויש פה משמעות מאוד מאוד חשובה

אלמוג כהן:  ברשותך, חצי שנייה הקשבה, גבירתי

ינון אזולאי: שרית

אלמוג כהן: יש פה משמעות מאוד מאוד חשובה למהירות שבה התהליכים יקרו, אני מבקש מכל חבריי - - -       

משה גפני: מה אתה מבקש?      

אלמוג כהן: על ההחלטה הזאת של העיקולים ועל ההחלטות הנוספות

אלמוג כהן:  חשוב, אדוני היושב-ראש, שהדברים יקרו מהר, כי אנחנו בסוג של מרוץ נגד הזמן

אלמוג כהן:  ויש לא מעט מקרים – כפי שינון אמר – בהם אנשים עלולים ליפול בין הכיסאות ולא נוכל לעזור

משה גפני: לצערי הרב, קרובת משפחה שלי קיבלה עכשיו פגיעה ישירה בנתיבות, הבית הלך

אלמוג כהן: אני מעריך את זה במאות בתים

קריאה: מקדמות

אלמוג כהן: ובעלי המקצוע יודעים - - -      

ינון אזולאי:  הוא רק מבקש לזרז את העניין

אלמוג כהן: תודה, אדוני היושב-ראש

אלמוג כהן:  תודה לכם חברים

משה גפני: אני מעורה בעניין הזה

משה גפני:  בגלל שמי שקיבל את המכה הוא - - -       

אלמוג כהן: אגב, באופקים אחינו החרדים היו מהראשונים שהגיעו לזירה לעזור לנו עם הפצועים

משה גפני: אתה היית שם?      

אלמוג כהן: מתחת לבית

אלמוג כהן:  גם אשתי הסתכלה עליי במבט, תצא למטה

אלמוג כהן:  סתם, יצאתי לבד

משה גפני: אני גרתי שם

אלמוג כהן: אני יודע

משה גפני: אני ואשתי בכינו כששמענו את זה

אלמוג כהן: אסון, אסון

אלמוג כהן:  תודה, אדוני

משה גפני: כן, הלאה

ינון אזולאי: אלמוג, תודה רבה לך

שולמית אלוני: היינו בסעיף קטן (ד) שמתייחס לביטוח הלאומי

שרית פלבר: לכפל הגנות שיכול ליצור איזשהו בעיה פרשנית

שולמית אלוני: שוב, למה נדרש? והאם זה לא יוצר בלבול בכך שיש פה התייחסות לכפל, רק ביחס לסעיף 303 ולא למשל ביחס לחוק משפחות חיילים שנספו?     

שרית פלבר: אני חושבת שההבדל בין חוק הנספים במערכה לבין חוק הביטוח הלאומי, הוא שהביטוח הלאומי יכול לשלם מענקים עתידיים ויכול לחזור על עצמו

שרית פלבר:  לכן, אנחנו רצינו לעגן דווקא את ההוראה לגבי כפל הגנות מול הביטוח הלאומי

שרית פלבר:  מכוח חוקים אחרים לא צפויים שישתלמו מענקים לאזרחים פרטיים

שולמית אלוני: אתם אומרים שההגנה פה היא אותה הגנה שניתנת ומשלימה את מצב ההגנות

שולמית אלוני:  אז לשם מה?      

עדי קול: יש שוני מהותי בין החוקים האחרים לבין חוק הביטוח הלאומי

עדי קול:  חוק הביטוח הלאומי זה לא מענק שיקבע במפורש בחוק, זאת הגנה שתיקבע במפורש בחוק

עדי קול:  בחוק הביטוח הלאומי ייתכן שישתמשו בכלי שנקרא סעיף 9, כלומר הסכמים שהממשלה עושה עם הביטוח הלאומי לצורך תשלום המענקים הללו

עדי קול:  ועל סעיף 9 חלות הוראות סעיף 303, חוק הביטוח הלאומי שנותן את ההגנה

עדי קול:  זה משהו שהוא קצת שונה

עדי קול:  כלומר, החשש הוא שמכיוון שזה בסך הכול איזשהו כלי לאופן תשלום המענקים, כלי מינהלי לעשות אותו, צריך הדגשה מיוחדת שבהקשר הזה יחולו רק הוראות חוק הביטוח הלאומי ולא הוראות חוק נוספות

עדי קול:  זה הפער בין חוק הביטוח הלאומי לבין החוקים

ינון אזולאי: איך נקבעת ההגנה על המענקים של הביטוח הלאומי? או שכל מענקי הביטוח הלאומי מוגנים?      

עדי קול: סעיף 303 לחוק הביטוח הלאומי

ינון אזולאי: למשל, עכשיו נדון בוועדת העבודה והרווחה חוק החטופים

ינון אזולאי:  הוא יהיה מוגן וצריך יהיה לעגן אותו בחוק שם? או שהוא יהיה מעוגן אוטומטית מכוח סעיף 303?      

שרית פלבר: יש שלב מינהלי עד שהחוק הזה יחוקק משולמים למשפחות החיילים, לא למשפחות האזרחים

ינון אזולאי: את זה אני יודע, זה נמצא וקיים

ינון אזולאי:  אני מדבר איתך על החוק שעכשיו מחוקק עבור משפחות החטופים האזרחים

שרית פלבר: האזרחים מעוגן – יש פה את יוסף מביטוח לאומי – מכוח סעיף 303

ינון אזולאי: אני מדבר על החוק שעדיין לא חוקק

ינון אזולאי:  האם צריך לשים שם הגנה? או שיש משהו אחר שמעגן אותו בתוך סעיף בחוק הביטוח הלאומי

משה גפני: שמגן עליו

יוסף פולסקי: שלום, אני מהביטוח הלאומי, ההסכם מכוח החלטת הממשלה הוא מכוח – כמו שדודי אמר – מכוח סעיף 9 וחלות עליו ההגנות של סעיף 303

יוסף פולסקי:  אם יחוקק חוק נפרד צריך לקבוע את ההגנה בחוק עצמו

ינון אזולאי: הבנתי, צריך לדאוג שם

ינון אזולאי:  ואתם דואגים שם?      

עדי קול: אנחנו נדאג שבחוק ההוא תהיה הגנה

שולמית אלוני: אבל בינתיים בפער, אם אני מבינה נכון, מהיום שהתקבלה ההחלטה והתחילו לשלם את המענקים ועד שחוקק החוק, יחול החוק הזה שיקבע את ההגנה

שרית פלבר: נכון

משה גפני: אוקיי

משה גפני: סיכמנו שזה יהיה - - -      

שולמית אלוני: זה יעבור לסיפה של סעיף קטן (א)

שולמית אלוני:  רגע, עוד שאלה, ראיתי בסעיפים אחרים שמתייחסים לביצוע מזונות שזה מגיע מהזכאי למענק וגם יש התייחסות לפסק דין של בית משפט או של בית דין מוסמך

שולמית אלוני:  זה בכוונה הושמט?      

שרית פלבר: לא

שרית פלבר:  להבנתנו, מה שכתבנו כולל את הכול, אם הוועדה תרצה להוסיף, אין לנו התנגדות

משה גפני: כן

משה גפני:  שלוש

שרית פלבר: פה אני מוסיפה לבקשתה של היועצת המשפטית:          

משה גפני: זה צריך להיות באישור ועדת הכספים

שולמית אלוני: דיברנו קודם, שזה ייכנס באישור ועדת הכספים

משה גפני: לא הייתי, אז אני לא יודע

ינון אזולאי: שמרתי לך על האינטרסים

משה גפני: כן?      

ינון אזולאי: כן

שרית פלבר: אנחנו נוכל בתום ההקראה, לקבל חמש דקות להתייעצות ולחזור עם איזושהי הצעה לוועדה בעניין הזה? שמענו את ההערות, ורק כדי לפתור את נושא היעילות שדיברנו עליו

ינון אזולאי: זה מגיע בצו, לא?      

שרית פלבר: כן

ינון אזולאי: אז מה הסיפור? צו זה לא בחקיקה שיקרה מצב מהיום למחר, נגמר הסיפור

משה גפני: בסופו של דבר, אתם צריכים לזכור שצריך לשמור על הכנסת

שרית פלבר: שמענו, שמענו את ההערות

שרית פלבר:  אנחנו רוצים לחזור עם הצעה למנגנון שייתן מענה למקרה של פער זמני

משה גפני: אנחנו רגילים כל הזמן שיש ניסיונות של לעקוף

משה גפני:  יותר קל שאתם נמצאים בממשלה ואתם עושים את זה באישור של השרים או בצו

משה גפני:  אם לא צריך את הכנסת יכולות להיות הרבה מאוד תקלות

משה גפני:  הכנסת היא עין בוחנת, זה מקבל ביטוי ציבורי

משה גפני:  לא משנה, אתם יכולים להתייעץ

משה גפני:  נחזור עוד חמש או עשר דקות, אבל בלי זה אני לא הצביע

שרית פלבר: תודה

שולמית אלוני: וחוץ ממה שאמרנו, הסמכות שניתנה פה לשרים היא סמכות מאוד מאוד רחבה, בואו נדבר גם עליה

שולמית אלוני:  ניתנה סמכות לשנות, כלומר לשנות זה אומר גם לגרוע וגם להוסיף

שולמית אלוני:  למה לא רק להוסיף? למה צריך גם את האפשרות לגרוע?      

שרית פלבר: אנחנו לא יודעים איזה מענקים עוד יינתנו בהמשך

שרית פלבר:  ואמרנו תמיד, כשאנחנו בוודאי רוצים להגן על הזכאי למענק שיקבל את מה שנדרש לו, אבל צריך לזכור שהצד השני הנושה הוא לא תמיד בנק

שרית פלבר:  יכול להיות צד שלישי שזקוק לכסף מטעמיו

שרית פלבר:  ורצינו שבכל מקרה תהיה לשרים ולוועדה הזדמנות לבחון את האיזון שנדרש בכל החלטה והחלטה

שולמית אלוני: זה לא מה שהתכוונתי אליו, המענק פה הולך לפי ההגדרה כלומר חוזרים להגדרה של מענק וכתוב פה שזה לפי החלטת הממשלה

שולמית אלוני:  מה הכוונה בתנאים או מגבלות לתחולת הגנות? תפרטו למה התכוונתם, חלק המענק שלגביו יחולו ההגנות, היקף ההגנות, התקופה הקדמה

שולמית אלוני:  השאלה היא האם כל הסמכויות האלה הם לא סמכויות שאתם חושבים שצריך להתוות אותם בחקיקה ולא להשאיר אותם לשרים, גם אם זה באישור ועדת כספים

שולמית אלוני:  יש פה איזושהי סמכות מאוד מאוד רחבה ביחס להגנות ולמענקים שלגביהם ניתנות ההגנות

שרית פלבר: אנחנו חושבים שהסמכות הזאת כן נדרשת משום שאנחנו לא יודעים להגיד היום מה יהיה טיב המענק שיינתן מחר

שרית פלבר:  אני לא רוצה להתחייב בשם השרים, אבל אני אסיים עם דוגמה, ייתכן שיהיה מענק עסקי, מענק שיינתן לעסקים מסוימים, יכול להיות שתחליטו שתרצו לקבוע איזון שונה מהאיזון שנקבע בחוק בהגנה עליו, אולי הגנה קצרה יותר, אולי הגנה חלקית על המענק

קריאה: למה שתהיה הגנה אחרת?      

שרית פלבר: אני לא מתחייבת

שרית פלבר:  אנחנו רק ניתן דוגמה, כך למשך נעשה בקורונה

שרית פלבר:  בקורונה ההגנה מפני עיקולים נעשתה לפי גודל המחזור ולתקופת זמן מסוימת

שרית פלבר:  זו החלטה של הוועדה למשל

שרית פלבר:  ייתכן שבעתיד, ושוב אנחנו לא יודעים איזה סוגי מענקים יהיו, ירצו לעצב את ההגנה בצורה אחרת שתתאים לתכלית המענק

שרית פלבר:  יש הבדל בין מענק שהוא ממש התארגנותי ורווחתי למענקים אחרים

שולמית אלוני: דווקא בגלל הדוגמה שנתת אני חושבת שעוד יותר חשוב להדגיש כמה חשוב שיהיה פה גם אישור ועדת כספים

שולמית אלוני:  כי מדובר בשינוי מהותי והוא יכול גם להשליך על היחס בין המענקים השונים שניתנים לבין ההגנות שניתנות למענקים שונים

רועי כהן: הפעם אין מענק סוציאלי ולכן, המענק שיתנו הוא כמו מענק סוציאלי, כדי שאנשים יוכלו לשרוד עם זה

רועי כהן:  אין מענק סוציאלי, לא הפרידו מענק סוציאלי אלא נתנו מענק על הוצאות קבועות

רועי כהן:  ולכן, צריכה להיות הגנה מרבית על הדבר הזה, זה בעצם המחייה של האנשים

שרית פלבר: החוק לא עוסק במתווה הפיצויים שיעשה בחקיקה, שם יעשה האיזון שהוועדה תקבע אותו כשהחוק יגיע לדיון בוועדה

ולדימיר בליאק: יכול להיות שאפשר עדיין לקבוע מראש באיזשהו נוסח הגנה על המענק הזה של המשכיות עסקית

שולמית אלוני: דיברנו על זה כשלא היית, החקיקה הזאת מתייחסת למענקים שנקבעו לפי החלטות ממשלה בלבד

משה גפני: לא לפי חוק

שולמית אלוני: לא לפי חוק

שולמית אלוני:  המתווה הזה יוסדר בחקיקה, ובחקיקה יהיה ניתן להתייחס להגנות

ולדימיר בליאק: אוקיי

ולדימיר בליאק:  בחקיקה עצמה

משה גפני: אורית, כן

אורית פרקש הכהן: אני מבקשת להתייחס, אני רוצה לדעת מי פה מהייעוץ המשפטי של משרד האוצר?      

שרית פלבר: דודי קופל

אורית פרקש הכהן: אני קראתי את הסעיף הזה ולא כל כך הבנתי מה קורה פה

אורית פרקש הכהן:  יש כאן חקיקה שהיא מקבעת את ההגנה על מענקי פינוי ומענק למשפחות חטופים

אורית פרקש הכהן:  כשקוראים את סעיף 3 זה בכלל לא רלוונטי, יש כאן משהו אחר לגמרי

אורית פרקש הכהן:  אחרי שאנחנו מאשרים את הצעת החוק הזאת על מענקים מיוחדים, יכול שר האוצר ושר המשפטים בצו, לשבת בשקט ולשנות את הכול

אורית פרקש הכהן:  לשנות את התוספת, לשנות כל מענק, כל תנאי וכל מגבלה

אורית פרקש הכהן:  לקבוע מה חלק מהמענק, מה היקף ההגנות ומה קבוצות הזכאים

אורית פרקש הכהן:  אני לא מכירה חקיקה שבאים אלינו ועושים איזשהו זנב, ובעצם זה זנב שמקשקש בכלב

אורית פרקש הכהן:  כי בסוך הכול חוזר לשר

אורית פרקש הכהן:  אני לא מבינה גם את המנגנון

משה גפני: לכו, ביקשנו אישור

אורית פרקש הכהן: בלי קבינט חברתי-כלכלי, בלי החלטת ממשלה ובלי כלום, יישבו שר האוצר ושר המשפטים

משה גפני: בזמן האחרון את לא מכבדת אותי בכלל

אורית פרקש הכהן: אני מתנצלת, זה לא בכוונה

משה גפני: אני מנסה להגיד לך קריאת ביניים

ינון אזולאי: היא עברה לקואליציה

אורית פרקש הכהן: אני רוצה לסיים את התלונה

אורית פרקש הכהן:  אתה מכיר חקיקה כזאת?    

משה גפני: את צודקת לגמרי

משה גפני:  לכן, דרשנו שכאשר שר המשפטים ושר האוצר רוצים לעשות שינוי כזה הם צריכים אישור של ועדת הכספים

אורית פרקש הכהן: קודם כול, הבקשה הזאת היא לגמרי במקומה

אורית פרקש הכהן:  אבל אני רוצה ללכת יותר מזה, אנחנו בתקופה מאוד דרמטית

אורית פרקש הכהן:  אני לא מבינה איך מגישים כזאת חקיקה ש"מתחבא בה" – במירכאות כפולות ומכופלות – כזה סעיף, ותסלחו לי, גונב את כל האירוע לזירה של שני שרים

אורית פרקש הכהן:  לא בקטע שיפוטי אלא אם אני משתמשת במנגנון, בלי פיקוח של ממשלה ובלי פיקוח של קבינט, לא חוזרים לפה

אורית פרקש הכהן:  ובכלל השר גפני, הרב גפני - - -     

משה גפני: שר?     

אורית פרקש הכהן: בסדר, הרב גפני – לא מחמאה גדולה היום אתה יודע, עם השרים של היום - - -      

משה גפני: אצלי זאת לא הייתה מחמאה

אורית פרקש הכהן: כן, זה נכון

אורית פרקש הכהן:  גם מבחינת המהות, היה הגיוני יותר שתעשו דברים שנלווים למענקים האלה

אורית פרקש הכהן:  מענק פינוי, מענק חטופים

אורית פרקש הכהן:  היושב-ראש, השאלה היא האם מספיק לחזור לוועדת כספים על כל שינוי ושינוי?      

משה גפני: היועצת המשפטית אמרה שזאת החלטת ממשלה

שולמית אלוני: אנחנו מדברים על ההגנה

שולמית אלוני:  קודם כול, הצעת החוק חלה לגבי מענקים

אורית פרקש הכהן: את מכירה חקיקה עם סעיף כזה? מה זה הדבר הזה?      

שולמית אלוני: זה סעיף שבאמת פותח פה את מה שאנחנו מתייחסים בהגנה

שולמית אלוני:  הוא יכול לאפשר להם

שולמית אלוני:  כאשר מדובר בלשנות, הכוונה היא להוריד מענק או לא להוריד

שולמית אלוני:  שהמשמעות היא האם לגבי המענק יהיה רשום בתוספת, תהיה הגנה או לא

אורית פרקש הכהן: עדיין, אם אנחנו מצביעים עכשיו על הגנה, אז הבענו את דעתנו שאלה הדברים שאנחנו לא רוצים שיעקלו

אורית פרקש הכהן:  ואז דקה אחרי שאישרנו את הנייר הזה, יישבו שר האוצר ושר המשפטים ויחליטו שאין לזה משמעות והם מבטלים את זה? זאת חקיקה שחבל על האנרגיה שלנו

אורית פרקש הכהן:  אני הייתי רוצה לראות כאן מנגנון שאם רוצים בו גמישות, קחו גמישות לדברים האלה שקבענו שלא מעקלים אותם ואתם יכולים לשנות דברים בשוליים

אורית פרקש הכהן:  היושב-ראש, זה בסדר שנגיד שכל שינוי חוזר אלינו לאישור

משה גפני: זה לא חוזר אלינו, זה יכול להתקבל דרך החלטת ממשלה

ינון אזולאי:  מה שאת אומרת הוא, שצריך רק את סעיף 3 ולא צריך את החוק

אורית פרקש הכהן: כן

אורית פרקש הכהן:  כי אין משמעות אם אחרי חמש דקות מרגע שאתה מעביר את החוק, תאורטית הם יכולים להגיד, אופס התחרטנו, אפשר לעקל את זה

אורית פרקש הכהן:  אני לא מבינה את החקיקה הזאת, היא לא סבירה בכלל

משה גפני: אורית, החוק במהותו הוא חוק טוב

משה גפני:  הוא חוק שמגן על מי שמקבל את המענק ומגיע לו לקבל את המענק ושלא יעקלו לו אותו מכיוון שהוא במצב כלכלי קשה ויש לו עיקולים

משה גפני:  כלומר, החוק הזה מטרתו טובה

אורית פרקש הכהן: אין בעיה, אבל אז אתה יודע נהוג להתאמץ קצת יותר כשעומדים מול חקיקה

אורית פרקש הכהן:  לכתוב קריטריונים, איזה קריטריונים ינחו את השרים כשהם משנים?      

משה גפני: אפשר לעבור סעיף, את לא רוצה לשמוע

אורית פרקש הכהן: אני רוצה לשמוע, סליחה

משה גפני: החוק במהותו הוא חוק שמגן על האנשים החלשים שמקבלים מענק

משה גפני:  הם מקבלים מענק שהם צריכים אותו

משה גפני:  יכול לקרות שיעקלו לו את המענק

משה גפני:  בא החוק בחקיקה הזאת ואומר שאי-אפשר לעקל לו את המענק

משה גפני:  באה אורית ואומרת טענה נכונה, מה אתם עושים בעניין הזה? אתם נותנים סמכות לשני שרים בלי ממשלה, בלי ועדה ובלי כלום לעשות מה שהם רוצים

משה גפני:  התשובה היא שאמרנו שאנחנו רוצים את החוק בגלל שהוא חוק חיובי, אבל אנחנו לא מסכימים ששני שרים יחליטו, אלא אם כן זה בהחלטת ממשלה וזה מקבל אישור של ועדת הכספים

משה גפני:  זאת הפשרה שאנחנו תמיד מציעים

שולמית אלוני: אולי בנוסף לזה אפשר לעשות דבר אחר

שולמית אלוני:  אולי לצמצם את הסמכות שניתנת פה לשרים אפילו שזה יהיה באישור ועדת הכספים, או להתוות את שיקול הדעת

אורית פרקש הכהן:  בדיוק

אורית פרקש הכהן:  גפני, למה אני מתכוונת?      

משה גפני: רגע, רגע

עדי קול: אדוני, יש לנו הצעה

אורית פרקש הכהן: זה מה שאני אומרת

אורית פרקש הכהן:  אם הם רוצים לקחת שיקול דעת דרך אגב, לשם היעילות

אורית פרקש הכהן:  הרי מה הרציונל של הסעיף שם, הם אומרים במורד הדרך נראה דברים לא צפויים ואנחנו רוצים לעדכן מעת לעת את הכלל הזה

אורית פרקש הכהן:  תכתבו מה השיקולים

אורית פרקש הכהן:  עם כל הכבוד, כרגע זה כתוב בצורה מאוד רשלנית מבחינה מקצועית, לא כותבים סעיף כזה, זה אולי נוח אבל זה לא מקצועי

ינון אזולאי: הרב גפני, אם תסתכל בהבנה של השרים, הם רשאים לצד זה לשנות את התוספת, הם רשאים לפגוע במענק מבחינת הייחוד שלו

אורית פרקש הכהן: תעשו קריטריונים לשרים, בכל מקרה יהיה מנגנון של אישור ועדת הכספים ובכל מקרה יעבור בהחלטת ממשלה

אורית פרקש הכהן:  זה כתוב כל כך פתוח

משה גפני: מה הפתרון שיש לכם?      

עדי קול: ביקשנו קודם ואנחנו מציעים גם עכשיו ביחס להערות של חברת הכנסת פרקש, שנצא רגע להתייעצות ונציע בהמשך מענה גם ביחס להיבטים

ינון אזולאי: יש לי שאלה אחרת, מה ההווה אמינא שלכם לסעיף הזה?      

אורית פרקש הכהן: הוא צריך את הגמישות הזאת

ינון אזולאי: אני הבנתי שהוא רוצה גמישות

ינון אזולאי:  זאת לא גמישות

ינון אזולאי:  זה פשוט התפרקות – זאת לא גמישות

משה גפני: ינון, זה דבר חדש?      

ינון אזולאי: אני חושב שכן

ינון אזולאי:  זה לא חדש?      

אורית פרקש הכהן: אתה ראית סעיף כזה במבצעים כאלה? בהיקף הזה?      

משה גפני: כן

אורית פרקש הכהן: אוקיי

אורית פרקש הכהן:  אם ראית אז ראית

משה גפני: בסדר, תיתנו לנו תשובה

משה גפני:  הלאה

שרית פלבר: להמשיך בקריאה?  

משה גפני: כן, כן

שולמית אלוני: תתייחסי לשאלה למה סעיף 3 מתייחס לתקופה שקדמה למועד תחילתו של הצו

שולמית אלוני:  למה היה צריך לציין את זה?      

שרית פלבר: כשנגיע לסעיף התחולה, נוכל להסביר גם את זה

ינון אזולאי: בגלל שזה התשלום הראשון?      

שרית פלבר: כן

שרית פלבר:  לשאלתה של היועצת המשפטית, כשאנחנו מדברים על התקופה שקדמה, יכול להיות מצב כמו שקרה לנו עם מענק ההתארגנות

שרית פלבר:  התקבלה החלטת הממשלה, המענק כבר משולם אבל ההגנה מפני עיקול לא עמדה בתוקף

שרית פלבר:  אנחנו רוצים לתת הגנה בדיעבד לאותם מענקים

ינון אזולאי: ומה אתם עושים עם אלה שהביאו להם מענק בדיעבד? נגיד שכבר עיקלו להם אותו

שרית פלבר: אנחנו מבדילים בין שני מצבים: יש מצב שבו היה עיקול על החשבון והכסף נתפס

שרית פלבר:  ולפי הצעת החוק שלנו הכסף ישוחרר מהעיקול

שרית פלבר:  יש מצב שבו הכסף מומש ואז הוא כבר בידי צד שלישי, ואין לנו איך להשיב אותו

ינון אזולאי: מה עושים במקרה כזה? יש לכם נתון לגבי כמה כאלה?      

שרית פלבר: לצערנו אין לנו מענה למצב הזה

שרית פלבר:  אנחנו יודעים לגבי המדינה – נמצאים כאן בזום אגף רשות האכיפה וגבייה הם יוכלו להתייחס – וקיבלנו נתונים מרשות - - -      

ינון אזולאי: שהם כבר לקחו והשתמשו בכסף?     

שרית פלבר: לא, להיפך

שרית פלבר:  שהעיקולים של המדינה לא מומשו

ינון אזולאי: לא, אני מדבר על צד שלישי

ינון אזולאי:  אוי ואבוי אם המדינה הייתה כבר משתמשת בכסף

שרית פלבר: גם רשות האכיפה והגבייה וגם כמו שעורכת הדין פליישר אמרה, ניסו לתת לזה מענה, או פלסטר, כשהמענק התחיל להיות משולם

שרית פלבר:  עכשיו אנחנו רוצים לתת לזה מענק הרמטי יותר

שרית פלבר:  אין לנו נתונים לגבי מה מומש מצד שלישי שאינו המדינה

ינון אזולאי: בנק ישראל, לכם יש את הנתון הזה?      

חן פליישר: אין לנו נתון

חן פליישר:  כמו שאמרנו קודם, מהרגעים הראשונים שהתחילו המענקים פנינו להרבה גורמים במדינה, לרבות היינו בקשר עם רשות האכיפה והגבייה וניסינו למצוא פתרונות

חן פליישר:  לרשות לאכיפה והגבייה יש פתרון שהם עדכנו אותנו לגביו של הסרת עיקולים וקבלת החלטות ייעודיות לגבי האנשים שקיבלו את המענקים המסוימים האלה, כדי שיסירו את העיקול ולא יממשו

חן פליישר:  ניתנו פתרונות לפי האנשים שפנו, או שנודע שיש לגביהם בעיה אבל לא ידוע לי על משהו נרחב יותר

חן פליישר:  לכן, רצינו להזדרז עם החוק הזה

שרית פלבר: עורכת הדין ענת הר אבן מרשות האכיפה והגבייה נמצאת בזום

שרית פלבר:  היא תוכל להסביר על הפעולות שהם נקטו אם תרצו

משה גפני: בסדר

ענת הר אבן: שלום לכולם, אני היועצת המשפטית של רשות האכיפה והגבייה

ענת הר אבן:  למערכת האכיפה והגבייה יש שני תחומים, יש את המנכ"ל לגביית קנסות ויש ההוצאה לפועל

ענת הר אבן:  מכוח האפשרות לקבל מידע מגופים ציבוריים קיבלנו מידע למי משולם המענק מכוח החלטת הממשלה 950 שזה למיטב ידיעתי המענק היחיד שישולם

ענת הר אבן:  עשינו הצלבות ובכל העיקולים של המרכז לגביית קנסות העברנו ביטול דרך חשבון העו"ש ביחס לחייבים, כדי שהכספים האלה לא יאושרו

ענת הר אבן:  ביחס לחייבי הוצאה לפועל, כמו שאמר חבר הכנסת שצד שלישי הוא הגורם המעקל, אין לנו סמכות לבטל

ענת הר אבן:  עם זאת, העברנו נוסח אחיד של בקשת מזכירות בשם החייב לשיקול דעתו של הרשם להוצאה לפועל, כדי שישקול הגנה על הכספים האלה

ענת הר אבן:  כל הרשמים שדנו בהחלטות האלה הגנו על הכספים האלה בעיקול, חלקם ביטלו את העיקול על חשבון העו"ש וחלקם הורו לבנק לראות בכספים האלה כמוגנים

ענת הר אבן:  וכך הגנו על כל האנשים שכבר קיבלו את המענקים

ענת הר אבן:  ברגע שהחוק הזה יחוקק הכספים לעתיד יהיו מוגנים כבר בחשבון הבנק

משה גפני: תודה רבה

משה גפני:  אפשר להמשיך?      

שרית פלבר: אנחנו עוברים לתיקונים בעוד שלושה חוקים

שרית פלבר:  אנחנו מבקשים להוסיף עוד שלושה חוקים וכך זה יהיה שישה חוקים

שרית פלבר:  אני אסביר באופן כללי ואז נעבור על כל חוק

שרית פלבר:  כמו שאמרתי בחוק שמוצג בפניכם נתנו את ההגנה מעיקול ל-90 יום

שרית פלבר:  בעקבות זאת הגיעו בקשות מגופים שיש להם סעיפי הגנה בפני עיקול, להרחיב את ההגנה בחוק שלהם ל-90 יום

שרית פלבר:  חוקים שהם במהותם סוציאליים והם רוצים לאפשר לזכאים למענק או לתגמול יותר זמן לממש את הכסף

שרית פלבר:       בשורה של חוקים אנחנו מציעים כרגע להאריך את התקופה ל-90 יום

שרית פלבר:  כאשר אם מצב החירום בעורף הסתיים, יעמדו לרשותם עוד 30 יום

שרית פלבר:  יש כאן גם עניין תפעולי שאנחנו צריכים שיהיה מועד אחיד שבו מסתיימת ההגנה

שרית פלבר:  אני אקריא סעיף 1 ואז נעבור על החוקים

שולמית אלוני: עשיתם בחינה שמדובר ברשימת חוקים ממצה?      

שרית פלבר: ברגע שהחוק יצא הגיעו אלינו פניות מגופים, בחנו כל פנייה שהגיעה והכנסנו אותה

שרית פלבר:  יש עוד חוקים שיש בהם הגנות שלא נמצאים כאן, אם יהיה תורך אנחנו נבחן כל חוק

ינון אזולאי: כל מיני קצבאות למיניהן כבר בחוק?      

שרית פלבר: כל הקצבאות מכוח הביטוח הלאומי נמצאות

ינון אזולאי: כל הקצבאות של ביטוח לאומי, קצבאות שארים? קצבאות של שורדי השואה? כל זה נמצא בחוק?      

יוסף פולסקי: כל הקצבאות שמשולמות מכוח הביטוח הלאומי כבר בפנים, ובהתאם להצעת החוק מאריכים מ-30 יום ל-90 יום

ינון אזולאי: כולם

שרית פלבר: אני אמנה איזה חוקים

שולמית אלוני: למה ההגנה נקבעה במקור ל-30 יום? את יודעת להגיד?      

שרית פלבר: את מדברת על החוקים המקוריים? למיטב ידיעתנו ולבדיקתנו 30 הימים נראו כמו פרק זמן סביר לנצל כסף שהוא רווחתי בעיקרון

שרית פלבר:  כסף שאתה צריך אותו למחייה מיידית שלך

שולמית אלוני: כלומר למשוך אותו לפני

שרית פלבר: כן, למשוך אותו ולהשתמש בו

יוסף פולסקי: בביטוח הלאומי למשל הגמלה היא חודשית

יוסף פולסקי:  מתוך ההנחה שהוא צריך את הגמלה עכשיו לחודש הזה

יוסף פולסקי:  ולכן, ככלל שהוא לא משתמש בה ב-30 יום ההנחה היא שכנראה שהוא לא כל כך צריך אותה

שרית פלבר: אנחנו מבינים שבתקופה הזאת אולי יותר קשה לממש את הכסף ולהשתמש בו

שרית פלבר:  אנשים יוצאים פחות, יש אנשים שעוברים ממקום למקום ולכן היה נראה לנו שיש הצדקה להאריך ל-90 יום

שרית פלבר:  במיוחד לגבי המענקים שאנחנו מגינים עליהם

שרית פלבר:  כרגע ההגנה הזאת מוצעת ואנחנו נוסיף ממה שנמצא בנוסח הכחול

ינון אזולאי: לא עניתם לי על השאלה, לגבי אדם שהבית שלו נפגע והוא קיבל את הכסף, אבל יכול להיות שהוא יצטרף את הכסף אחרי יותר מ-90 יום

שרית פלבר: 	אני חושבת שמה שאתה עוסק בו כרגע הם פיצויים בכוח חוק מס רכוש ופיצויים

שרית פלבר:  כרגע, אני לא מכירה - - -      

ינון אזולאי: זה גם?      

משה גפני: החוק לא חל על זה

ינון אזולאי: השאלה האם הוא יבוא גם במענקים? הרי הוא לא נמצא במענקים

משה גפני: לא, זה יהיה בחקיקה ראשית

ינון אזולאי: הוא נמצא בחקיקה מסוימת של מס רכוש

משה גפני: הוא בחקיקה ראשית, החוק לא חל על זה

ינון אזולאי: הוא לא יהיה בחוק של המענקים

ינון אזולאי:  כי שם אנחנו לא מתייחסים לנזק הישיר

שולמית אלוני: זה יעשה במסגרת החקיקה

שולמית אלוני:  זה חל על כל החוקים

ינון אזולאי: אין בעיה

ינון אזולאי:  באיזו מסגרת זה כן יעשה?          

שולמית אלוני: בחקיקה

ינון אזולאי: כנפרדת?      

שולמית אלוני: באותה חקיקה

משה גפני: בבקשה

שרית פלבר: החוקים שעליהם אנחנו מציעים להחיל את הארכה של ה-90 יום הם: חוק הביטוח הלאומי, חוק משפחות חיילים שנספו במערכה, תגמולים ושיקום, חוק הנכים תגמולים ושיקום

שרית פלבר:  זה מה שמופיע בכחול

שרית פלבר:  בנוסף אנחנו מבקשים להוסיף עוד שלושה חוקים של ניצולי שואה: חוק נכי המלחמה הנאצים, חוק נכי רדיפת הנאצים וחוק הטבות ניצולי שואה

שרית פלבר:       אני אקריא סעיף אחד שחוזר על עצמו בכל החוקים האלה

שרית פלבר:           זה הסעיף שמעניק את ההגנה

משה גפני: הלאה

שרית פלבר: אתם רוצים שאני אקרא את זה בכל חוק וחוק?      

משה גפני: כן, כן, זה אותם המילים

שולמית אלוני: זה הסעיף שקובע את ההוראות לעניין התגמולים וההטבות

שרית פלבר: זה הסעיף שקובע את ההגנה

שולמית אלוני: רגע, יש לי שאלה, שרית

משה גפני: רגע, את סיימת?      

שולמית אלוני: לא, לא, עצרתי אותה באמצע

שולמית אלוני:  השינוי הוא בין 30 ל-90 יום, אבל מה קורה בסעיפים שיש דיפרנציאציה במהות

שולמית אלוני:  כמו למשל, שההגנות הן לא רק ביחס להעברה לשעבוד אלא גם לערבות

שולמית אלוני:  ראיתי גם סעיפים שמתייחסים לא רק להיבטים של המזונות אלא גם לזכאות מסוימת אחרת שלא תיפגע כתוצאה מהדבר הזה

שולמית אלוני:  האם הסעיף הזה מכיל את השינוי רק ביחס לימים ולא ביחס להיבטים האחרים?      

שרית פלבר: רק ביחס לימים

שרית פלבר:  אם תשימי לב למבנה הסעיף, למשל, בביטוח לאומי - - -      

שולמית אלוני: אבל אומרים על אף ההוראות

שרית פלבר: כן, כן

שרית פלבר:  אומרים יחולו, כלומר, אנחנו מתגברים על ה-90 יום ואנחנו אומרים שיחולו ההוראות על סעיף ההגנה במשך 90 ימים, זאת המתודה שעשינו

ינון אזולאי: יש חוקים שבמקור שלהם יש יותר מ-30 יום?      

עדי קול: לא, זה הסטנדרט

ינון אזולאי: לא קיים

ינון אזולאי:  30 יום זה המקסימום

ינון אזולאי:  אני שואל אם זה הסטנדרט אבל גם המקסימום? יכול להיות שיש כאלה שיש 45 יום ואז כאן צריך לתת - - -      

משה גפני: בבקשה

שרית פלבר: 	כאן יש לנו תיקון: זכאות נוספת

משה גפני: איפה אתם מכניסים את ניצולי השואה?      

שרית פלבר: עכשיו

משה גפני: בבקשה

שרית פלבר: עכשיו נעבור לתוספת

משה גפני: כן

שרית פלבר: כבר עכשיו אנחנו יודעים על שתי החלטות ממשלה שנותנות מענק מינהלי שאנחנו רוצים להגן המענק מפני עיקול

שרית פלבר:  אני אקריא ואסביר על כל החלטה

שרית פלבר:           זה המענק שנקרא משב הרוח, 5,000-1,000 שקל, מענק התארגנות לאנשים שנמצאים ב-7-0 ק"מ

ינון אזולאי: הוא כבר ניתן לרובם

שרית פלבר: הוא כבר ניתן

אורית פרקש הכהן: 1,500, לא?      

ינון אזולאי: לא

ינון אזולאי:  5,000-1,000

שרית פלבר: 5,000-1,000

משה גפני: 1,000 ליחיד

ינון אזולאי: עד 5,000 למשפחה

שרית פלבר: זה המענק הדחוף שאנחנו צריכים להגן עליו, כי הוא כבר משולם בפועל

משה גפני: אם הוא משולם בפועל, אז גמרנו

אורית פרקש הכהן: מפני עיקול

משה גפני: טוב

משה גפני:  בסדר, הבנתי

שרית פלבר: היו פונים שלא פנו לקבל את המענק בגלל החשש מהעיקול

ינון אזולאי: יש פה מישהו מרשות המיסים?      

משה גפני: מה זאת החלטת הממשלה?      

שרית פלבר: זו החלטה שנותנת למשפחות של החטופים, בין אם הם אזרחים ובין אם הם חיילים תגמול שבעצם שווה בערכו לתגמול שניתן לנספים במערכה או לנפגעי פעולות איבה

משה גפני: זה לא החוק שנדון בוועדת העבודה והרווחה?      

שרית פלבר: כן

שרית פלבר:  אני אסביר

שרית פלבר:  החלטת הממשלה יצרה שני שלבים

שרית פלבר:  היא אמרה לממשלה תחוקקו חוק עד שיחוקק החוק תשלמו את זה באופן מינלי

משה גפני: מה שאת אומרת לגבי התוספת, בעניין הזה הוא שברגע שתסתיים החקיקה החוק הזה יהיה מיותר, בגלל שזה חוק, לא?      

שולמית אלוני: לא, זה לא יהיה מיותר בגלל הפער שבין התקופות

משה גפני: על התקופה הזאת אני מבין בגלל שזאת החלטת ממשלה

שולמית אלוני: עד שיחוקק החוק

משה גפני: בסדר

משה גפני:  אבל אחרי שזה יגמר ותהיה חקיקה, החוק הזה יהיה לא רלוונטי בגלל שיש חוק

שרית פלבר: בעתיד שהמענק ישולם מתוקף החקיקה תהיה הגנה בחוק

משה גפני: אני יכול לקבל תשובות לאורית פרקש, לינון ולכל חברי הוועדה? מה אתם עונים להם? כדי שנוכל להצביע

שרית פלבר: אנחנו נוכל לקחת חמש דקות?      

משה גפני: אני עושה הפסקה של רבע שעה

ינון אזולאי: הם אמרו חמש דקות, למה אתה כזה לארג'

שרית פלבר: אנחנו לא נתנגד לרבע שעה

אורית פרקש הכהן: כן, הם צריכים לנסח משהו

ינון אזולאי: מה שאתה אומר

משה גפני: אני מחדש את הישיבה, בנושא הצעת חוק הגנה על מענקים מיוחדים

משה גפני:  יש לך נוסחה?      

שולמית אלוני: הם יקריאו את מה שנוסח

משה גפני: בבקשה

שרית פלבר: אנחנו רוצים להתייחס להערה שעלתה כאן לגבי אישור ועדת הכספים וגם לגבי הבניית שיקול הדעת בעיצוב הצו שיובא בפני הוועדה

שרית פלבר:  נקריא לכם איזשהו נוסח שאנחנו מציעים בהקשר הזה

שרית פלבר:  אנחנו נרצה גם להתייחס לחשש שלנו מפני פער הזמנים

משה גפני: לפני שאת מגיעה לחששות שלכם תקריאי את הנוסח ונראה אם זה מתאים

אורית פרקש הכהן: זה מתואם עם שלומית היועצת המשפטית?     

שולמית אלוני: מתואם

שרית פלבר: החלק הזה כן

שרית פלבר:       אלה השיקולים שהם יצטרכו לחשב

שרית פלבר:  אני אסביר, נניח שככללנו פה את תכלית המענק, יש הבדל בין מענק שמיועד לצרכים רווחתים לבין מענק שמיועד שנועד לפצות נניח על רבע

משה גפני: אורית, זה מה שאת ביקשת

אורית פרקש הכהן: ביקשנו קריטריונים לשיקול הדעת

אורית פרקש הכהן:  זה כללי מדיי, תסבירי

משה גפני: בסדר, זה נמצא בחקיקה

שרית פלבר: אנחנו מקווים שפרקי הזמן פה יהיו מאוד קצרים, מרגע אישור המענק ועד שנגיע לוועדה כדי לאשר את ההגנה מפני עיקול

משה גפני: מה החששות?      

שרית פלבר: אנחנו נוכל לבוא לכאן ולהסביר איך הבאנו כל אחד מהקריטריונים הללו בחשבון

שרית פלבר:  האם משום שהתכלית היא רווחתית נתנו הגנה מלאה? האם משום שהתכלית היא אחרת חשבנו לתת הגנה מוגבלת? כל זה יובא בפני הוועדה שנגיע עם המענק בפרקי זמן מאוד קצרים, אנחנו מקווים

משה גפני: מה החששות שלכם?      

שרית פלבר: החשש שלנו הוא מפני פער זמנים בין החלטת הממשלה לדיון בוועדה

שרית פלבר:  אני אסביר

משה גפני: לפני שאת מסבירה, אני רק רוצה שתדעי, אני מניח שבתוך עמך את יושבת, את מכירה את מה שקורה במדינה

משה גפני:  מה שמגיע אלינו, מגיע מייד לוועדה

משה גפני:  בממשלה אתם יכולים לחכות שבועות ארוכים, עם חילוקי דעות וכולי

משה גפני:  פתאום אתם באים ואומרים שיש חשש לזמנים

משה גפני:  תגידי לי מקרה אחד של ועדת הכספים, שהבאתם לכן שהיה לטובת האזרחים שלא הבאנו אותו מייד

משה גפני:  יש לך דוגמה? כי אחרת זה רק מוציא שם רע

משה גפני:  תדברי על הממשלה, הם היו צריכים להביא חוק על המתווה, כמה זמן זה לקח?  אנחנו לא עיכבנו אף פעם, אלא אם הייתה לנו בעיה והינו אומרים באופן ברור על השולחן שזה המצב

משה גפני:  אבל אם תביאו דבר כזה של למנוע עיקולים ונצטרך לאשר את זה, יש לך ספק שאנחנו נביא את זה או לא?      

שרית פלבר: אנחנו מנסים לתת מענה ואם מסיבה כלשהי, אנחנו לא חלילה - - -      

משה גפני: אתם נמצאים בממשלה, אני במקומכם הייתי מתבייש, אבל אתם לא מתביישים

משה גפני:  אתם אומרים שהממשלה בסדר, מי שלא בסדר היא ועדת הכספים, שם יכול להיות – איך אמרת? אמרת את זה יפה

משה גפני:  לא אמרת שאנחנו לא נביא, אמרת שיש פער של זמן

משה גפני:  פער של זמן זה בוויכוחים שבין השרים, עד שזה מגיע לישיבת ממשלה

משה גפני:  אין פער זמנים מול הוועדה, אני לא זוכר מקרה כזה

שרית פלבר: השאלה היא האם אנחנו רוצים לתת מענה למקרה – אנחנו לא חלילה מאשימים – שאם יש פער זמנים בין החלטת הממשלה לבין החלטת - - -      

ינון אזולאי: מה את מציעה במענה?      

שולמית אלוני: צריך לזכור, שגם בממשלה התהליכים לוקחים זמן ולא רק בוועדה

אורן בוטא: סליחה, תמיד הם לוקחים זמן

אורן בוטא:  תמיד הם לוקחים זמן

אורן בוטא:  בוועדה הכספים כל מענקי הקורונה וכל המענקים למיניהם – בשלוש השנים האחרונות – הכול היה כמו שצריך

שולמית אלוני: לא התכוונתי רק במובן הזה

שולמית אלוני:  גם במובן שלפעמים להשיג חתימה של השר או לעשות התאמה בין הצדדים

משה גפני: לא, לא

משה גפני:  מה העדינות הזאת? לפעמים וכולי

ינון אזולאי: היא מדברת בלשון משפטית, היא לא יכולה לדבר בשלון של הרב גפני

שולמית אלוני: לא הוגבל משך הזמן שבו השרים יביאו את הצו

שולמית אלוני:  גם בין השרים יכולים להיות חילוקי דעות, וגם זה יכול לקחת זמן

שולמית אלוני:  אני לא רואה שונות

שרית פלבר: החשש שלנו הוא שמרגע שבו יאושר מענק מינהלי בממשלה

שרית פלבר:  בסך הכול פנינו לאנשים שזכאים למענק

יצחק פינדרוס: יש סיכוי שיאושר גם בסוף? אמרו לנו 48 שעות, אתה זוכר, הרב גפני? לפני שלושה שבועות

משה גפני: כן, אבל אנחנו נכנסנו לעניין וזה ייפתר

שרית פלבר: אם יש מענק שמשולם באופן מיידי שבינתיים לא הכנסנו את ההחלטה הזאת לתוספת

שרית פלבר:  העיקול יחול על המענק וגם יוכל להיות ממומש

שרית פלבר:  אנחנו רוצים לתת מענה לפרק הזמן האפשרי

שרית פלבר:  אני לא יכולה לצפות מה יהיה, אבל במקרה ויהיה פרק זמן היינו רוצים שהמענק הזה יהיה מוגן

משה גפני: יש שני גופים שלטוניים שנמצאים בעניין הזה אחרת זה לא בסדר

משה גפני:  יש את הממשלה ויש את הכנסת, את ועדת הכספים

משה גפני:  למה את חוששת שזה יגיע לכאן ושזה יתעכב? למה את לא חוששת מאותו עיקול שזה צריך לעבור בממשלה בין השרים, והשרים לא בדיוק הספיקו לעשות את זה בזמן? פה אני מביא את זה לסדר-היום

שרית פלבר: שוב, אנחנו לא יכולים לצפות את הסיבה שבגינה יהיה עיכוב

משה גפני: זה נראה לי דעות מוקדמות

ינון אזולאי: קדומות

שרית פלבר: השאלה היא במקרה ויש פוטנציאל לעיכוב, האם אנחנו רוצים לתת מענה

שרית פלבר:  זאת השאלה

משה גפני: התשובה היא לא

משה גפני:  אני לא מסכים לזה

אורית פרקש הכהן: למה אתה לא מסכים?      

משה גפני: אני לא מסכים שבגלל שיש פער זמן אז הם לא יצטרכו אישור

אורית פרקש הכהן: אפשר להתייחס? תראי, היושב-ראש, קודם כול העובדה שיש כאן אישור ועדת כספים מרפא הרבה מאוד מהבעיות

אורית פרקש הכהן:  בסוף, בעיניי, זה נותן את המענה שיש שקיפות לתהליך, שבעצם נוכל לשמוע כולנו את הטענות כנגד החלטת השרים

אורית פרקש הכהן:  ולטייב, לשפר את המוצר של המענקים

אורית פרקש הכהן:  הסיפה הזאת שהוספת לדעתי, לא נותנת הרבה, היא לא ברורה

אורית פרקש הכהן:  יש לי הצעה, היושב-ראש זה לשיקול דעתך

אורית פרקש הכהן:  קודם כול, אני רוצה שאנחנו ניתן וודאות למה שקובעים פה כרגע

אורית פרקש הכהן:  כרגע אנחנו מקבעים מענק למשפחות החטופים ולפינוי, וכמו שאת אומרת זה כבר יצא לדרך

אורית פרקש הכהן:  אולי שכל סעיף 3 יחול לגבי מענקים אחרים

אורית פרקש הכהן:  ולהגיד, מעבר למענקים שנקבעים בהוראת חוק זה, הם יכולים משהו אחר

שולמית אלוני: את זה כבר אמרנו

אורית פרקש הכהן: הרי, אין פה כוונה שהשר פתאום יבוא וייקח את מה שאנחנו נותנים בחקיקה הזאת

אורית פרקש הכהן:  דבר שני, עוד הצעה, ואני רוצה לשמוע מה אתם אומרים

אורית פרקש הכהן:  הסיפה שאתם מוסיפים זה לא ברור להגיד הם יקבעו את זה בהתאם לתכלית

אורית פרקש הכהן:  את מתכוונת לומר שככל שהם יצמצמו זכאות למענקים וכולי וכולי, הם צריכים להתחשב בתכלית

אורית פרקש הכהן:  מה שאת מתכוונת שאם את רוצה לתת סעד נפשי, אם באים לצמצם צריכים לראות שזה לא פוגע בתכלית

אורית פרקש הכהן:  זה כתוב כאילו רחב, הם יעשו את זה בהתאם לתכלית, זה לא ברור

אורית פרקש הכהן:  את מבינה מה אני אומרת? הסעיף עצמו מה הוא אומר? הוא נותן לשרים בעצם סמכות להפחית

משה גפני: אורית, אבל הם אמורים לבוא לכאן ולהסביר את זה, להגיד מה התכלית

אורית פרקש הכהן: נכון, נכון, נכון

אורית פרקש הכהן:  בסוף באמת באמת זה אישור ועדת הכספים

ינון אזולאי: השאלה אם יהיה אפשר לשנות להם קריטריון?      

משה גפני: למה לא? כמו בכל דבר

ינון אזולאי: אין בעיה

ינון אזולאי:  שלא יגידו שזה כמו הצו שאתה לא יכול לשנות ואתה צריך להחזיר אותו

יצחק פינדרוס: אתה יכול לאשר או לא לאשר

ינון אזולאי: בסדר

משה גפני: כן, אבל אנחנו מדברים איתם

ינון אזולאי: זה הזמן שאני לא רוצה

ינון אזולאי:  זאת האחריות שלנו כוועדה

ינון אזולאי:  היא מדברת על זמן של עד שזה יגיע לוועדה

ינון אזולאי:  אגב, כשאני אומר לך הפסקה חמש דקות ולא יותר, זה מה שקורה כשאתה נותן יותר מידיי הפסקות, בסוף מגבילים אותנו כוועדה – זה לפעם הבאה

משה גפני: בפעם הבאה

ינון אזולאי: כשאני מסתכל על זה, אני צריך גם לדאוג שלא נצטרך להחזיר את זה לחתימה של צו וכולי

ינון אזולאי:  לא, אם אנחנו מראש מגבילים את הדברים, ואנחנו יודעים שבזה אנחנו נוכל לעשות גם שינוי בלי אישור השר אלא פה בוועדה, זה גם בסדר

משה גפני: אנחנו יכולים לעשות את זה

שולמית אלוני: ככה נעשה בדרך כלל לשרים

שולמית אלוני:  זה אישור של כן או לא

משה גפני: זה תמיד ככה

ינון אזולאי: אז ככה צריך להיות – לא כן או לא

ינון אזולאי:  אני רוצה שזה יהיה באפשרות שאנחנו נוכל לשנות את זה

שולמית אלוני: אבל בסופו של דבר, זה צו של השרים

ינון אזולאי: בסדר

ינון אזולאי:  אז יהיה צריך להחזיר אותו עוד פעם, ועוד פעם לפרסם אותו

חמד עמאר: אתה לא יכול לעשות צו בלי הסכמה של השר

ינון אזולאי: נכון, בדיוק למקום הזה אני לא רוצה להגיע

משה גפני: אתה יכול לא לאשר

משה גפני:  לכן, אנחנו מדברים איתם

ינון אזולאי: בדיוק למקום הזה אני לא רוצה להגיע

חמד עמאר: אנחנו לא רוצים להגיע למצב שמגיעים עם צו ואנחנו לא מאשרים

ינון אזולאי: ואז יגידו, אתם מבינים למה אנחנו לא רוצים? כי אתם מושכים את הזמן פה

ינון אזולאי:  אבל אנחנו לא מושכים את הזמן

ינון אזולאי:  אנחנו מביאים את זה באמת לפה

אורית פרקש הכהן: אבל האישור שלנו לא מוגבל בזמן, נכון? הרב

משה גפני: לא, לא

אורית פרקש הכהן: תראה, בסוף האישור הוא הפתרון

שולמית אלוני: עוד דבר שדיברנו עליו הוא לגבי המענקים שכבר נקבעו פה בתוספת שלגביהם, תהיה אפשרות לשנות בצו? או שהם יישארו?       

שרית פלבר: נניח שההחלטות האלה מוארכות או מתוקנות ונרצה לשנות את סוג ההגנה, אנחנו נבוא לוועדה

שולמית אלוני: אתם רוצים להחיל את זה גם על אלה שאנחנו קובעים עכשיו

שולמית אלוני:  כלומר שכבר נקבעו בתקציב

שרית פלבר: כן, כן

שרית פלבר:  אני חושבת שבמידה ויהיו שינויים בהחלטות הללו, אם הם תוקנו או שיהיה להם אופי אחר אז אנחנו נבוא לוועדה ונבקש את אישורכם

משה גפני: תודה, תודה  רבה

אורית פרקש הכהן: יש לי רק הערה אחרונה לנוסח

אורית פרקש הכהן:  כרגע הנוסח כתוב כסמכות בעיקר לצמצם

אורית פרקש הכהן:  אני יודעת שזה לרבות אבל כרגע אתם כותבים שהם יכולים לשנות תנאים, מגבלות, לקבוע חלק מהמענק שלגביו יחולו, זה כאילו מנוסח בצמצום

אורית פרקש הכהן:  אם אפשר גם להוסיף את המילה לקבוע לגבי כל מענק תנאים או מגבלות או הרחבות

אורית פרקש הכהן:  דווקא שיהיה ברור ניסוחים ומילולית מהי המטרה בסעיף

אורית פרקש הכהן:  הוא בא לתת סמכות רק לצמצם? לא זאת הכוונה

אורית פרקש הכהן:  הרי אתם כותבים לרבות, לא? זה רק כדי לצמצם?      

עדי קול: לא

עדי קול:  לא ממש לא

אורית פרקש הכהן: זה רק ניסוחית?     

ינון אזולאי: האמת, ניסוחית הייתי שואל את היועצת המשפטית אם זה בסדר

ינון אזולאי:  אני מוכן לקבל את זה, מה שהיועצת המשפטית של הוועדה אומרת

אורית פרקש הכהן: כי כרגע, שלומית, הדוגמאות בתוך הסעיף, הקורא יכול להבין שיש פה רק סמכות לקחת ולא להרחיב

אורית פרקש הכהן:  שיוסיפו עוד מילה זה שיקול דעת

שולמית אלוני: לא, לא רק

שולמית אלוני:  השאלה אם אנחנו רוצים להרחיב, ברמה המהותית, מה זה להרחיב? להרחיב את מספר הימים?      

אורית פרקש הכהן: להרחיב את הפטור מעיקול

אורית פרקש הכהן:  הרי אנחנו בעולם הזה, לא?      

שולמית אלוני: מה את מרחיבה?      

ינון אזולאי: את הפטור של הימים?     

אורית פרקש הכהן: שאם אנחנו רוצים עוד דברים שיהיו פטורים מעיקולים

משה גפני: אתה התחלת להגיד משהו לגבי ההרחבה

עדי קול: המתחם שלנו הם המענקים שינתנו במסגרת החלטות ממשלה

משה גפני: אתה התחלת להגיד משהו לגבי ההרחבה, לגבי מה שהיא שאלה

עדי קול: בנוסח אנחנו מדברים על לשנות

עדי קול:  לשנות זה להרחיב ולשנות זה לגרוע

עדי קול:  שתי האפשרויות אפשריות

שרית פלבר: לא לצמצם

אורית פרקש הכהן: לא, ברישה כתוב לשנות, אבל אז ורשאים הם, תנאים ומגבלות, צמצום היקף – אין בדוגמאות את הצג השני

עדי קול: כי להרחיב אנחנו יכולים רק במובן הזה שהמתחם שהחוק חל עליו הוא במענקים שניתנים בהחלטת ממשלה

עדי קול:  מעבר לזה השרים בכלל לא יהיו רשאים להרחיב את ההגנות כלפי תשלומים אחרים שלא כלולים באותן החלטות ממשלה, זה דבר ראשון

עדי קול:  בתוך הדבר הזה ברירת המחדל לצורך העניין היא הגנה מלאה

עדי קול:  יכול להיות שיגידו, אוקיי, במענק הזה נכון להגן רק על חלקו

עדי קול:  במענק השני נכון לא להגיד 90 ימים אלא 120 ימים

משה גפני: זה ברור

אורית פרקש הכהן: זה ברור, זה ברור

אורית פרקש הכהן:  בסדר

משה גפני: בסדר

משה גפני:  הצעת חוק הגנה על המענקים מיוחדים (חרבות ברזל), תשפ"ד–2023

משה גפני:  עם השינויים שהוקראו כאן במהלך הדיון

משה גפני:  מי בעד אישור הצעת החוק? ירים את ידו

משה גפני:  מי נגד? מי נמנע? הצעת החוק אושרה וצריך להביא אותה למליאה

משה גפני:  תודה רבה הישיבה נעולה